text:
Rundskriv
Rundskriv um tænastuferðir uttanlands
Reglur um endurgjald fyri nýtslu av egnum bili í tænastuørindum
Rundskriv um barnakonur, sum arbeiða í skiftandi vaktum
Rundskriv um eftirlønargjald, tá ið fólk starvast eftir 67 ára aldur
Rundskriv um fráfaringaraldur 70 ár og meira
Rundskriv um gávur til starvsfólk á serligum starvsdegi
Rundskriv um høvuðsavtalu við BLF
Rundskriv um samsýning til lesandi og skúlanæmingar í starvsvenjing
Rundskriv um tænastferðir uttanlands, og hvussu ferðaforskot verður rindað og umsitið
Um frí arbeiðsklæði og persónliga verndarútgerð
Umfarskriv um nevndarsamsýningar


c: text/html

text:
Skúlablaðið: - Nú mangla vit bara Nem í sætta, so er undirvísingarrøðin til føroyskt í miðdeild liðug, sigur Sigfríður Sólsker, leiðandi ritstjóri í Námi. Fyrsta bókin í røðini kom út í 2016, og nú eru heildir komnar út til triðja, fjórða og fimta flokk.
- Tørvurin hevur leingi verið stórur í teimum mittastu árgangunum í fólkaskúlanum, men vit hava verið noydd at hugsa um miðdeildina sum eina samanhangandi røð frá triðja til sætta flokk. Í fjør kom heildin til fimta flokk út, og eftir ætlan kemur bókin til sætta flokk út um tvey ár.
Fyrireikingarnar at geva út heild til føroyskt í hádeild eru eisini byrjaðar. Tað eru nú nøkur ár síðan, at Les-heildin kom út til framhaldsdeild, sum tá byrjaði í áttanda flokki. Nýggja røðin til hádeild byrjar við tilfari til sjeynda flokk, og sambært leiðandi ritstjóranum í Námi er ætlanin, at heildin til sjeynda flokk skal koma út stutt eftir heildina til sætta flokk.
Um tú veitst okkurt, sum VP ikki veit - skriva so til vp@vp.fo

robotstxt: allowed

filter: keep


text:
Vodafone stuðlar
TB | 16/06/17
Annar risin á føroyska telemarknaðinum hevur nú eisini fingið eyguni upp fyri nýggja samstarvinum í Suðuroynni og hevur valt at stuðla felagnum.
Vodafone sigur soleiðis á heimasíðu sínari um teirra stuðulspolitikk:
– Vit leggja stóran dent á at vera nýskapandi og at skapa góðar karmar fyri okkara viðskiftafólk. Tískil vilja vit taka ábyrgd og geva eina hjálpandi hond í nærumhvørvinum – at menna og betra um karmarnar. Stuðulin er okkara máti at gera mun, har vit kunna.
Felagið frøðist um at Vodafone hevur valt at stuðla felagnum.


text:
Virðisøking
31. august 2015
Upp undir hvørt einasta val, so langt aftur í tíðina eg minnist, verður kaninin “virðisøking av okkara tilfeingi” hálað upp úr hattinum.
Ikki hevur skortað við hugskotum, hvat vit ikki kunna virðisøkja. Alt frá ull til tara, verður viðgjørt, og hugskotini eru mong.
Síðan pelagiska vinnan tók seg upp her á landi, er rættuligur vindur aftur komin í seglini. Gleðiligt er at hoyra, at á hesum økinum eru allir flokkar, frá høgru til vinstru, púra samdir.
Men ....., hava vit ikki keyparar til virðisøktu vøruna letur hetta seg snøgt sagt ikki gera.
Tað fyrsta, sum farast má undir til komandi valskeið, er at seta ferð á samráðingar við ES um tær tollforðingar, sum gera, at tað fíggjarliga ikki loysir seg at framleiða lidna vøru.
Her mugu øll segl setast, fyri at fáa tollforðingarnar hjá ES niður á eitt støði, soleiðis at tað
vinnuliga loysir seg at framleiða lidna vøru í Føroyum.
Tað er væl skilligt, at ES- londini heldur vilja keypa okkara rávøru og sjálvi virðisøkja og fleirfalda virði.
Sleppa vit inn á ES- marknaðin at selja okkara prima vørur, kann tað vera við til, at heilt broyta mynstrið, sum í ára-tíggir hevur eyðmerkt Føroyar, har tað í stóran mun hevur verið kvantitetur ístaðin fyri kvalitetur.
Sambandsflokkurin vil við hesum, sum eitt av fremstu málunum í komandi setu, leggja alla orku í at gera tað møguligt hjá føroysku vinnuni at fáa munandi betri treytir at virka undir.
Fari tí á val í morgin og velji ein sterkan Sambandsflokk á ting.
Okkara partur skal ikki liggja eftir fyri at verða viðvirkandi til at góða gongdin seinastu 4 árini heldur fram og mennist.
Eitt gott sambandsval.
Conrad Gaard Joensen
Valevni Sambandsfloksins til løgtingsvalið
RN
Aftur


text:
##med2##
Vestmenningar komu flúgvandi úr startholinum í Faxe Kondi kappingini hjá monnum við einum 36-27 stórsigri á KÍF í høllini í Vestmanna. Kollfirðingar vóru betri við í fyrra hálvleiki tá støðan var 16-13 til VÍF í steðginum.
Seinastu løtuna stongdi Mladen Mjerimacka málið hjá VÍF, og vestmenningar drógu bara meir og meir frá kollfirðingum.
Mikukvøldið spæla kollfirðingar á útivølli móti H71 1, ið vann 35-21 (17-10) á H71 2 í sama bólki, bólki 1 í Faxe Kondi kappingini.
Í bólki 2 vann Kyndil 22-20 (12-9) á Neistanum. Ígjár vann StÍF í sama bólki 31-22 (13-10) á Team Klaksvík.
Á ljóðfíluni omanfyri ber til at hoyra frá FM1:
1) Hoyr frásøgumannin hjá FM1, Sjúrður H. Hoydal siga frá seinastu løtuni av dystinum í Vestmanna. Hoyr eisini Sjúrð taka samanum dystin.
2) Hoyr samrøðuna Sjúrður H. Hoydal gjørdi við Andrias Eriksen hjá VÍF, ið gjørdi sítt við at skora átta mál. Vandi toppskjúttin, Filip Jojic skoraði níggju mál í dag.
3) Hoyr samrøðuna Sjúrður H. Hoydal gjørdi við sera væl leikandi málverjan hjá VÍF, Mladen Mjerimacka, ið hevði bjargingar uppá samlibond í seinna hálvleiki. Bæði Mladen og Andrias er fegnir um at verða komnir væl frá landi í steypakappingini, men teir taka einki fyri givið, hóast H71 2 er annað av mótstøðuliðunum, ið teir skulu møta.
4) Hoyr samrøðuna Sjúrður H. Hoydal gjørdi við ein hugtungan landsliðsspælara hjá KÍF, Nicklas Selvig sum skoraði trý mál í dag. Nicklas iðrar seg um, at KÍF fall saman í seinna hálvleiki, og hann er ikki so ræðuliga bjartskygdur um uppgávuna sum bíðar móti H71 1 í Hoyvíkshøllini mikukvøldið klokkan 20.
Sjúrður H. Hoydal sigur beinleiðis frá dystinum millum H71 1 og KÍF á FM1 mikukvøldið klokkan 20.


text:
Gerðabók
BI/sm
52. fundur
Ár 2019, mikudagin, 20. februar, kl. 11.35, varð tingfundur settur.
Pauli T. Petersen, løgtingsmaður og Sirið Stenberg, landsstýrismaður og ríkisumboðsmaðurin vóru ikki á fundi
Formaðurin las skriv, um at løgmaður ger kunnugt, at hann frá 14. februar 2019 hevur tilnevnt Honnu Jensen, sum landsstýrismann í skúlamálum.
Farloyvi:
Skriv frá Honnu Jensen, dagfest 14. februar 2019 har biðið verður um farloyvi sambært § 32, stk. 1 í Stýrisskipanarlógini.
Næsti á lista Framsóknar er Bjarni Kárason Petersen.
Samtykt uttan atkvøðugreiðslu, at Bjarni Kárason Petersen tekur sæti á tingi.
Skriv frá Kaj Leo Holm Johannesen, dagfest 18. februar 2019, har biðið verður um farloyvi frá 20. til og við 26. februar 2019 og at næsti maður á lista Sambandsfloksins tekur sæti hetta tíðarskeið.
Næsti á maður á lista Sambandsfloksins er Gerhard Lognberg, ið áður hevur havt sæti.
Samtykt uttan atkvøðugreiðslu, at Gerhard Lognberg tekur sæti á tingi.
Til viðgerðar:
1. 2. viðgerð av tingmáli nr. 23/2018: Uppskot til løgtingslóg um broyting í løgtingslóg um kringvarp (Vinnufeløg undantikin kringvarpsgjald)
Uppskot frá Jørgeni Niclasen, um at beina málið aftur í nevnd fall 12-0-13
Uppskotið fall 12-0-13
Málið avgreitt
2. 2. viðgerð av tingmáli nr. 28/2018: Uppskot til løgtingslóg um broyting í løgtingslóg um meirvirðisgjald og løgtingslóg um áseting av skatti (Heimavirki)
Uppskotið fall 11-0-12
Málið avgreitt
3. 2. viðgerð av tingmáli nr. 10/2018: Uppskot til samtyktar um eina listaskúlaskipan
Uppskotið fall 9-0-11
Málið avgreitt
4. 1. viðgerð av tingmáli nr. 94/2018: Uppskot til samtyktar um tilráðingar frá Útnorðurráðnum í 2018
Málið varð beint í Uttanlandsnevndina
5. Framløga
Formaðurin boðaði frá at løgtingsmenninir Jenis av Rana og Bill Justinussen, hava lagt fram tingmálini nr. 95/2018: Uppskot til eykajáttanarløgtingslóg fyri februar 2019, nr. 96/2018: Uppskot til løgtingslóg um at dagføra vegir og tunlar og nr. 97/2018: Uppskot til eykajáttanarløgtingslóg fyri februar 2019-2
at Heðin Mortensen, landsstýrismaður, hevur lagt fram tingmál nr. 98/2018: Uppskot til løgtingslóg um broyting í løgtingslóg um barsilsskipan (Barsilslógin) (Leingjan av rættinum til barsilspening við tveimum vikum, harav onnur er markað til pápan)
at Fíggjarnevndin hevur lagt fram álit í tingmálunum nr. 50/2018: Uppskot til løgtingslóg um nýggjan Fámjinstunnil við tilhoyrandi vegum og nr. 84/2018: Uppskot til løgtingslóg um nýggjan tunnil til Dals við tilhoyrandi vegum
at Rættarnevndin hevur lagt fram álit í tingmáli nr. 90/2018: Uppskot til løgtingslóg um broyting í løgtingslóg um tilhald, uppihaldsforboð og burturvísing (Tilhaldslógin) (Bráfeingis frástøðuboð sett inn og orðið tilhald broytt til frástøðuboð)
Tikið av skrá:
1. viðgerð av tingmáli nr. 93/2018: Uppskot til samtyktar um tilráðingar frá Norðurlandaráðnum í 2018 og um frágreiðing um virkið ráðsins í 2018
Formaðurin setti næsta fund at verða týsdagin, 26. februar 2019, kl. 11.00, við hesi dagsskrá:
1. 2. viðgerð av tingmáli nr. 90/2018: Uppskot til løgtingslóg um broyting í løgtingslóg um tilhald, uppihaldsforboð og burturvísing (Tilhaldslógin) (Bráfeingis frástøðuboð sett inn og orðið tilhald broytt til frástøðuboð)
2. 2. viðgerð av tingmáli nr. 50/2018: Uppskot til løgtingslóg um nýggjan Fámjinstunnil við tilhoyrandi vegum.
3. 2. viðgerð av tingmáli nr. 84/2018: Uppskot til løgtingslóg um nýggjan tunnil til Dals við tilhoyrandi vegum
4. 1. viðgerð av tingmáli nr. 93/2018: Uppskot til samtyktar um tilráðingar frá Norðurlandaráðnum í 2018 og um frágreiðng um virkið ráðsins í 2018
5. 1. viðgerð av tingmáli nr. 98/2018: Uppskot til løgtingslóg um broyting í løgtingslóg um barsilsskipan (Barsilslógin) (Leingjan av rættinum til barsilspening við tveimum vikum, harav onnur er markað til pápan)
6. 1. viðgerð av tingmáli nr. 95/2018: Uppskot til eykajáttanarløgtingslóg fyri februar 2019
7. 1. viðgerð av tingmáli nr. 96/2018: Uppskot til løgtingslóg um at dagføra vegir og tunlar
8. 1. viðgerð av tingmáli nr. 97/2018: Uppskot til eykajáttanarløgtingslóg fyri februar 2019-2
9. Framløga
Fundur lokin kl. 16.00
Páll á Reynatúgvu
løgtingsformaður
/Beinta Isaksen
skrivari


text:
Torben Nielsen og Eyðbjørn Poulsen úr Leiðsluhúsinum hava skrivað Føroya fyrstu E-bók um leiðslu
Bókin er útgivin í samband við at Eyðbjørn og Torben hava arbeitt í 10 ár sum leiðsluráðgevar.
Bókin snýr seg um leiðslu og menning í Føroyum – nú og í framtíðini, og er skrivað út frá teirra royndum í føroyskum fyritøkum og stovnum.
Evnini sum verða umrødd eru m.a.:
– hvat er góð leiðsla
– um at vera leiðari hjá tí almenna
– um at vera leiðari í tí privata
– hvat framtíðar leiðarin skal hava í huga.
Eisini eru amboð í bókini, og sum eru viðgjørd innan omanfyri nevndu økini. Amboðini kunnu nýtast av øllum leiðarum, og saman við starvsfólkunum.
Bókin er ætlað stjórum og leiðarum í Føroyum og ber til at taka niður her.


text:
– Vit fegnast um, at blaðið Kvinna hesaferð fer í dýpdina við evninum um kvinnuna við ADHD.
Kvinnan við ADHD hoyrir til ein samfelagsbólk, vit ongantíð ella sera sjáldan hoyra nakað til.
Kvinnan við ADHD hevur ofta haft eitt óneyðuga strævið lív. Hennara óviðgjørda ADHD ger, at hon helst hevur eisini fingið tunglyndi og angist at dragast við. Hon hevur fingið ella kanska fær enn viðgerð fyri tunglyndi, men viðgerðin riggar ikki væl, tí orsøkin er ADHD og einans viðgerð fyri ADHD hjálpir!
WHO metir at 2,5 % av vaksnum hava ADHD. Í Íslandi er talið væl hægri eini 5%. Í Føroyum hava ikki nógv vaksin fingið staðfest ADHD og tí kann hugsast, at sera nógv ganga og hava tað ringt, uttan at vita hví og uttan at fáa viðgerð.
Tey allar flestu vaksin, sum hava fingið viðgerð fyri ADHD siga seg hava fingið eitt nýtt og betri lív. Tey finna forkláring uppá seg sjálvan, tey fáa ein amboðskassa og tey kunna finna saman við øðrum líkum – hoyra til, blíva skilt og týdningarmiklast, læra betri at gagnnýta serligu evnini ADHD gevur!
Tað tey fækstu vilja ella tora, er at fortelja umheiminum um diagonosina, tí so nógvir fordómar eru knýttir at ADHD og tað er so stigmatiserað. Upplýsing og at viðgera evnið opið, er besti háttur at jarða fordómarnar.
Vit arbeiðir áhaldandi við at fáa miðlar at varpa ljós á ADHD. Seinast var tað skúlablaðið, ið skrivaði um skog Kvinna er upplagdur miðil, at kasta ljós á ókendu kvinnuna við ADHD.
2 kvinnur siga sína lívsøgu og sjúkrarøktarfrøðingurin Julia Feilberg Zachariassen greiðir so sera væl frá, hvørjar vanligastu abjóðingarnar kvinnur við ADHD hava, og hvat má gerast fyri at hjálpa. – men leggur eisini dent á, hvør vinningurin varð fyri samfelagið, um fleiri fingu hjálp og fyrr hjálp.
Vit takka Kvinnu stórliga fyri hesar sera upplýsandi og áhugaverdu greinar!


text:
Inga Vestergaard Svabo sigur eitt sindur frá 2. degi á sjónleikaverkstovuni: “Í dag hava vit hita upp við at spæla eina scenu við 2 persónum. So við og við bestemma tey, ið ikki spæla, hvat hini skulu føla. Teir 2 persónanir skulu so spæla tað. Síðan hava við sett saman ein leik við bókmentum, og […]
Rebekka Petersen, bókmentaverkstovan: “Hava tit hoyrt um Lupusdorph? Tað hava tey á bómentaverksmiðjuni, tí tey hava nemmliga skapt eina bygd, sum hevur fingið navnið Lupusdorph. Í gjár skaptu tey hvør sín persón, og hesir persónarnir hava til felags, at teir búgva í einari bygd, sum er í einum skógi onkustaðni í Evropa, sum eitur Lupusdorph. […]
Bjarni Falkvard Joensen, tónleikaverkstovan: “Í dag hava vit í tónleikaverkstovuni sett allar tríggjar bókarnar saman til ein stóran bólk. Arbeitt verður við øllum løgunum og at gera klárt til sýningina. Luttakararnar eru spentir og arbeiða hart fyri at fáa alt at rigga saman!”
Una N. Galan, stórasystkin í ljósdesign, sigur frá byrjanini av 2. degi: “Í dag hava vit fingið ymiskt praktisk undir hond. Síðuteppi og -lampur eru komnar upp, lampur justeraðar og fylgispottarnir eru avprøvaðir- Hetta arbeiði tekur longri tíð enn ein líka gevur sær far um, men spennandi er. Nú er klárt at fyrireika til sýningina […]
Ung í Føroyum ber ikki til uttan eldhugaði listafólk og ungdómar, men tað ber heldur ikki til uttan fígging. Høvuðsfíggingini stendur Norðurlandahúsið fyri, sum hevur átt verkætlanina síðani hon var sett á stovn í 2001, men onnur eiga eisini ein part av heiðurinum. Til stevnuna í 2018 eru hesir stuðlar: Mentamálaráðið (Stuðul til barna- og […]
Andrias H. Blaasvær, stóribeiggi í Dansiverkstovuni hevði úr at gera, men hann sigur: “Vit byrjaðu við at hita upp. Síðani arbeiddu vit við “floor work” og byrjaðy at finna uppá eina seriu til ein sang. Hana vandu vit til døgðurasteðgin.”
Saga Kapna, stórasystir í Myndlistaverkstovuni, sigur frá 1. degnum: “Dagurin byrjaði við, at tey ungu hvør sær eksperimenteraðu við at gera sukurmoluskulpturar. Sukurmolar vístu seg ikki at vera tað lættasta tilfarið at arbeiða við. Ístaðin fyri at reagera sum væntað – við at klistra í kontakt við vatni ella lími – so smeltaði sukrið og […]
Inga Vestergaard Svabo, stórasystir í sjónleikaverstovuni, sigur frá fyrsta morgninum: “Í dag hava vit byrja við navnaspølum, hi-ha-hu, og improvisatións impulsivan sjónleik uttan orð. Og í ár hava vit eina úr Álandi, sum dugir at sukkla á eitthjulari súkklu. Øll eru spent uppá, at hvat vit fara at finna uppá, tí tað kann vera hvat […]
So er stevnan farin í gongd! 58 ungdómar, 7 yrki listafólk og 8 ungir UíF-veteranar arbeiða nú í øllum Norðurlandahúsinum við at skapa. Dagurin byrjaði við lítlum morgunmatið og síðani heilsaði Sif Gunnarsdóttir, stjóri í Norðurlandahúsinum, øllum við eini vælupplagdari vælkomutalu, har hon hugleiddi um, hvussu tey sum listafólk um 20 ár fóru at standa […]


text:
Hundavenjing
Hví ganga til venjing, og hví er aktivering neyðugt fyri hundin?
Veruleikin er, at nógvir hundar ikki fáa nokk dagliga aktivering, antin tí teirra eigarar ikki vita hvussu, ella hundurin er ov nógv heima einsamallur. Aktivering av hundinum fyribyrgir ofta, at hundurin skapar trupulleikar fyri teirra eigarar/familju. Trupulleikar sum til dømis at hundurin ikki kann vera einsamallur heima, ikki kemur tá ið tú rópar, ikki klárar aðrar hundar, hálar í illa tá tit ganga túr, kemst oftast av væntandi aktivering og venjing.
Hvat er aktivering?
Hvat við einum tíma av at bóltspæli, ella hundurin rennur 5-10 km eftir eigaranum koyrandi í bili…..NEI! Hetta hevur í longdin við til fleiri trupulleikar, tí hetta elvir til økta strong hjá hundinum. Tað vil siga, hundurin kann byrja, at oyðileggja meira ella hava tað verri tá hann er einsamallur heima. Tú økir eisini úthaldni hjá hundinum, so 1 tíma av bóltspæl ella 10km langan túr er í longdini ikki nokk. Heiti aktivering, kundi heldur víðkast til heiti mental aktivering. Her skal tú fáa hundin í tað støðu, har hann er noyðist at hugsa.
Til dømis er spor venjing sera gott fyri allar hundar, ið egna seg til hetta. Agility venjing fyri hundaførarin ið ynskir, at røra seg eitt sindur. Lýdni fyri tey ið ynskja sera málvísa venjing og dentur lagdur á presisjón. Rallylýdni fyri tey ið ynskja eina avbjóðandi, men sera stuttliga venjing. Men mest umráðandi venjingin er hvølpavenjing. Her hevur tú møguleikan, at fyrireika hundin til restina av lívinum. Hann lærir, at umganga fremmandar hundar og menniskju, og serliga eigarin far handa amboð, ið hann gang njóta gott av restina av lívinum.
Hundar eru sera sosialir og hava sera gott av, at saman við øðrum hundum. Serliga fyri hvølpar er tað umráðandi, at teir læra, at umgangast aðrar hundar og menniskju á ein góðan hátt. Mangul uppá sosialisering hevur ofta við sær, at hundurin ikki dámar aðrar hundar. Sera keðiliga, tá ið hetta lættliga kann umgangast.
Hundavenjing er ikki fyri øll, men fyri allar hundar. Allir hundar njóta gott av venjing. Við hundavenjing lærir tú, at skilja hund tín, at nøkta náttúruliga tørvin hjá hundinum, at brúka sínar sansir og heila. Eitt “biprodukt” við hundavenjing er, at hundurin aktar betur, hann rýmir ikki longur og hann blívur róligari heima.
Tað skal sjálvandi takast hædd fyri hvussu ymisk hundasløgini eru, onkur sløg krevja meira onkur minni. Eisini er hetta galdandi fyri blandingshundar. Men mest umráðandi er, at hundaeigarir kunna seg um hetta, áðrenn tey fáa sær hund.
Stutt sagt um hundavenjing! Hundur tín, vil elska teg fyri tað! Tað kundi hent seg tú fór, at elska hundin fyri tað 🙂


text:
Vinnan hjálpir familjuni og teimum sum hava tørv á hjálp
Politikkur20-08-2019 - 16:46 - Jóanis Albert Nielsen
Fleiri, sum bjóða seg fram til komandi val – serliga Tjóðveldi og Javnaðarflokkurin – tey hugsa vakrar tankar, tey siga tey røttu orðini, tey skriva fangandi setningar, men tað er langur vegur haðani og so at gera tað til veruleika, sum tey hugsa, siga og skriva. Ein orsøk er, at tey framhaldandi hava eina ætlan, sum gongur út uppá at økja um almennu útreiðslurnar, og við teirra vinnupolitikki at skerja inntøkumøguleikarnar hjá okkara samfelag. Tað veit ein og hvør, at tað gongur ikki í longdini.
Nú valdysturin er í hæddini, koma politikarar við nógvum gyltum lyftum til veljararnar. Flestu politikarar, eg kenni – bæði teir til vinstu og høgru – hava eitt brennandi ynski um at tæna øllum borgarum væl, og at allir føroyingar skulu fáa tey tilboð, teimum tørvar – bæði sjúk, veik, børn, gomul, heimleys, einlig o.s.fr.
At hjálpa og tæna øðrum menniskjum er eitt viðføtt og grundleggjandi virði, sum allar flestu menniskju eru fødd við, og eg vil tí endurtaka, at eg kenni ongan politikara í Føroyum, sum ikki ynskir at tæna øllum borgarum og ikki vil hjálpa teimum, sum hava brúk fyri hjálp.
Tað er tó ein langur vegur frá at ynskja nakað gott og so at gera tað til veruleika. Tað nyttar ikki at hugsa vakrar tankar, siga røtt orð og skriva fangandi setningar um hjálp til tey, sum hava brúk fyri hjálp, um tað byggir á fortreytir, sum ikki hanga saman. Tú kanst nevniliga ikki bara økja um útreiðslurnar hjá landinum, uttan at inntøkurnar hjá samfelagnum eisini økjast.
Tjóðarinntøka okkara kemur frá vinnulívinum
Hvussu vit venda og snara veruleikanum, so kunnu vit staðfesta, at okkara tjóðarinntøka kemur frá vinnulívinum – her serliga fiski- og alivinnuni.
Meira frælsi vit geva hesum vinnum, størri møguleikar hava hesar vinnur at forvinna pening, og størri møguleika hava hesar vinnur, at gera íløgur í nýggjari, betri og meira effektiv tól, sum so aftur styrkir hesar vinnur at blíva meira kappingarførar.
Men tað “vakra” og “góða” í hesum er ikki, at stjórar og reiðarar kunnu fáa sær størri vinningsbýti. Nei, tað vakra og góða í hesi staðfesting er, at jú betri vinnan hevur tað, jú fleiri arbeiðspláss kann hon bjóða borgarunum. Hetta fær stórar ringvirkningar fyri alt samfelagið, tí jú betri vinnan hevur tað, jú fleiri undirveitarir hevur vinnan brúk fyri, og fleiri arbeiði eru til allar hendur. Hetta førir við sær, at familjan – sum er grundarsteinurin í okkara samfelag – fær betri møguleikar at klára seg fíggjarliga. Og jú betur alt samfelagshjólið melur, jú meira kemur inn í landskassan, sum so betrar møguleikarnar at geva teimum veiku og sjúku skjótari og betri hjálp, at geva pensiónistunum betri umstøður o.s.fr.
Hendan samgongan tekur frælsið frá vinnuni
Tað, sum núverandi landsstýrissamgonga hevur gjørt tey síðstu árini, er at taka frælsið frá vinnuni, og tá sama samgonga heldur ikki vísir virðing fyri hondini, sum føðir hetta samfelag, so er hon í ferð við at kvetta hondina av vinnuni – hondini sum er inntøkukeldan, ið tryggjar:
- at eldri, veik og sjúk kunnu fáa skjótari og betri hjálp
- at familjan við børnum kunnu fáa betri og frælsari dagligdag
- at tey ungu kunnu fáa betri og og fleiri útbúgvingarmøguleikar
Um núsitandi samgonga sleppur at halda fram, kann tað fáa sera neiliga ávirkan á alt samfelagið.
Og sum um hetta ikki er nóg mikið, so hevur henda samgonga – umframt at taka frælsið frá inntøkukeldini – eisini oyðslað við skattgjaldarans pengum. Ongantíð fyrr hevur føroyska samfelagið verið so kostnaðarmikið at rikið, sum nú. Tíverri síggjast hesar útreiðslur alt ov lítið aftur hjá teimum, sum veruliga hava brúk fyri hjálp og umsorgan.
Vinnan má fáa frælsið aftur – til frama fyri okkum øll
Eitt gamalt kinesiskt orðatak sigur: ”Eg hoyri ikki, hvat tú sigur, tá eg síggi hvat tú gert”. Hetta eru vís orð, tí tú kanst siga øðiliga nógv, men um tað, sum tú sigur, ikki sæst aftur í tínari atferð, so missa tíni orð kraft, og tí vil eg enda, júst sum eg byrjaði.
Fleiri, sum bjóða seg fram til komandi val – serliga Tjóðveldi og Javnaðarflokkurin – tey hugsa vakrar tankar, tey siga tey røttu orðini, tey skriva fangandi setningar, men tað er langur vegur haðani og so at gera tað til veruleika, sum tey hugsa, siga og skriva. Ein orsøk er, at tey framhaldandi hava eina ætlan, sum gongur út uppá at økja um almennu útreiðslurnar, og við teirra vinnupolitikki at skerja inntøkumøguleikarnar hjá okkara samfelag. Tað veit ein og hvør, at tað gongur ikki í longdini.
Eg gangi inn fyri at geva vinnuni frælsi. Tað er ikki tí, at eg eri góður við stjórarnar ella reiðararnar. Nei, eg vil geva vinnuni frælsi, tí eg vil hjálpa og gera mun fyri familjuna og teimum, sum veruliga hava brúk fyri umsorgan og hjálp.
Jákup Mikkelsen
Løgtingsmaður og valevni Fólkafloksins


text:
Finnur Fríði velur SeapiX
Finnur Fríði velur SeapiX multibeam ekkólodd & plottara.
Seapix er eitt tað mest framkomnað multibeam ekkóloddi á marknaðinum.
Royndir til makrel fiskarí hava verði sera góðar, og í nýggjasti útgávuni eru funktiónir sum gera SeapiX m.a. eisini sera væl egnað til botn troling.
SeapiX teknar botnin sera neyvt við heili 128 uppmátingum í 120 gradir, hetta gevur brúkarinum sera neyvar uppmátingar av botni sum ikki eru sæddar áður á fiskiskipið.
Eisini skrásetur SeapiX sera neyvt fisk, baði uppí í sjónum, og tætt at botni.
Hetta er møguligt tí SeapiX hevur heilar 128 botnar ið hava eina strálubreidd uppá einans 1.5 grad hvør!
Les meir um SeapiX her...
[youtube=http://www.youtube.com/watch?v=pXr7SGAVFoQ]


text:
- Vit komu inn á Runavík at skifta fólk, og so skuldi okkurt smávegis gerast umborð. Vit koma úr Hollandi og eru ávegis til Íslands við 1080 tonsum av salti, sum skal nýtast bæði til mat og til ídna. Saltið skal leggjast upp á fleiri støðum í Íslandi, áðrenn skipið fer á Eysturlandið eftir fiskamjøli til Norra.
Tað sigur Eyðfinn Jacobsen, skipari, á handilsskipinum Hav Sand, sum týsdagin var á Runavík.
(Mynd: Føroyska Sjómansmissiónin)
- Vit, saman við nógvum øðrum skipum, hava tíverri verið sera nógv darvaðir av ringa veðrinum í ár. Tað hevur ikki bara verið stormur á leiðini við Føroyar og Ísland, men eisini í Norra og langt suður í Norðsjógvin. Tí hava vit ligið nógv í havn og ikki kunna siglt tær rutir, sum vit ætlaðu, ella ikki til tíðina, sigur Eyðfinn.
Eyðfinn og Brian, sum er stýrimaður, fóru báðir í land í Runavík, tí teirra seks vikur umborð vóru lidnar.
Seks mans eru við Hav Sand, sum Frakt og Sand í Runavík eigur.
Sjómanstrúboðarin vitjaði umborð og heilsaði uppá manningina.


text:
Tiltak og aðalfundur 15. mars 2017
Næsta tiltak verður 15. mars kl. 17–19.
Aðalfundurin verður fyrst á skránni og so fer Birita Sandberg Samuelsen, advokatur hjá Sókn, at hava framløgu um møguleikar at stovna íverksetarafeløg í Føroyum. Hetta inniber m.a. at ein kann koma í gongd við sítt virksemi við einum kapitali á 1,- kr. Løgtingið samtykti 21. apríl 2016 fleiri ymiskar broytingar í partafelagslógini, sum hava til endamáls at gera tað lættari at stovna og reka vinnufyritøkur. Hesar broytingarnar eru komnar í gildi 1. januar 2017.
M.a. er møguleiki at seta á stovn íverksetarafelag við avmarkaðari ábyrgd við einum kapitali á 1 kr. Sambært lógaruppskotinum er málbólkurin fyri íverksetarafeløg íverksetarar, sum hava hug at seta gongd á fyritøku, sum hevur handilsligar møguleikar, men sum í byrjanini ikki hevur tørv á størri kapitalgrundarlagi.
Hesin málbólkur fær nú í boði ein møguleika at byrja fyritøku innan fyri vinnufelagarættarliga rammur við fíggjarliga avmarkaðari ábyrgd.
Tiltakið verður í Smæruni, J. H. Schrøtersgøta 7, Tórshavn.
Nærri kunning um aðalfundin kemur seinni.


text:
Vit mugu tora at hugsa púra ótradisjonelt, um bústaðartrupulleikin skal loysast, so fólk fram eftir hava ráð at festa búgv allastaðni í Føroyum, og uttan at skattaborgararnir skulu rinda ov nógv eyka.
Tí mugu vit fáa framt stóran part av byggiarbeiðnum í londum, har lønir og tilfar eru bíligari, men undir serkønari føroyskari leiðslu.
Hetta var kjarnin í mínari røðu í Løgtinginum í dag, tá eitt uppskot hjá Sjálvstýri um at geva kommununum heimild at útvega leigubústaðir var viðgjørt.
Her er røðan:
Vit mugu hugsa ótradisjonelt fyri at loysa bústaðartrupulleikan í landinum, sum eg haldi vera sera ávarsligan.
Stóri trupulleikin er, at tann eini bústaðarmøguleikin, ið alla aðrastaðni er ein týðandi partur av bústaðarmarknaðinum, at kalla ikki eksisterar í Føroyum. Nevniliga ein skipaður leigumarknaður. Og tað er galdandi fyri bæði almennar og privatar leigubústaðir.
Tí er tað eisini sera átrokandi at fáa gjørt okkurt munagott við trupulleikan, so fólkavøksturin ikki steðgar, og so bústaðarstøðan hjá teimum, sum longu búgva her, verður tryggari.
Nú veit eg ikki, um avvarandi landsstýrisfólk eisini arbeiðir við at víðka heimildirnar hjá kommununum at byggja leigubústaðir, men um ikki, so dámar mær grundleggjandi væl hetta uppskotið hjá Sjálvstýri, sjálvt um tað einsamalt ikki loysir trupulleikan.
Hvussu løgfrøðiliga dygdin er, og hvussu aðrir formligir lutir í uppskotinum skikka sær, tað veit eg tó ikki. Uppskotið er jú smíðað av tveimum løgtingslimum, og teir hava onga umsiting við serligum fakligum førleikum at hjálpa sær, soleiðis sum eitt landsstýrisfólk hevur.
Men kjarnin í uppskotinum, at geva kommununum heimild at útvega leigubústaðir, er helst góður. Eg havi tó ilt við at fáa eyga á nakran brennandi áhuga í kommununum fyri at fáa hesa heimildina. Við fáum undantøkum.
Sjálvur haldi eg eisini, at við heimildini eigur at fylgja ein skylda hjá kommununum til innan ávísa freist at kunna ávísa fólki uttan tak yvir høvdið ein bústað.
Høvuðsørsøkin til, at kommunurnar ikki longu hava hesa heimild, er, at politiski myndugleikin hevur verið bangin fyri, at tað fór at elva til ójavna kapping við privata bústaðarmarknaðin.
Eg haldi tó, at vit mugu staðfesta, at privata vinnan ongantíð hevur sýnt áhuga fyri at byggja leigubústaðir.
Áhugin hevur heldur ikki verið har hjá teimum, ið varða av til dømis ríkum pensjóns- ella fakfelagskassum.
Men eitt er at geva kommununum hesa heimildina, eitt annað er, hvussu hon so verður brúkt.
Tí málið má vera, at útboðið av leigubústøðum verður størri, samstundis sum leigukostnaðurin fæst í eina legu, sum er hóskandi fyri tann samfelagsbólkin, sum hevur leigubústaðir mest fyri neyðini.
Soleiðis sum kostnaðstøðið er á føroyska bústaðarmarknaðinum í løtuni, ber illa til hjá fólki í láglønarbólkunum at festa búgv yvirhøvur.
Tað eru jú serliga lágløntar familjur og kanska einligar mammur, ið ikki hava nóg stóra inntøku til at fáa fígging til húsakeyp ella húsabygging, sum hava mest átrokandi tørv á leigubústøðum. Og tey, ið kanska júst eru liðug við eina útbúgving ella onkursvegna eru á einum vegamóti í lívinum, har tey hava brúk fyri at kunna leiga sær bústað eina tíð. Og, ikki minni, eldri fólk, ið fegin vilja úr teirra stóru húsum og inn í smærri íbúðir at búgva. Fleiri eldraíbúðir høvdu tí eisini leysgivið eitt stórt potensjali á sethúsamarknaðinum og verið við til at bremsa himmalferðini hjá húsaprísunum.
Ein onnur fyritreyt fyri, at Løgtingið fer at rudda slóð fyri kommunalari bústaðarbygging, má vera, at talan verður um byggiverkætlanir, sum fíggjarliga kunnu bera seg sjálvar. Tí Kaj Leo Holm Johannesen hevur púra rætt í, at tað ikki er rætt, at senda teimum eina eyka skattarokning, sum sjálv hava spent seg sera hart fyri fíggjarliga fyri at byggja ella keypa sær hús. Ella at kommunurnar spenna seg so hart fyri at byggja leigubústaðir, at tað gongur út yvir aðrar kjarnuveitingar, sum kommunurnar varða av.
Tí er tað, at eg haldi, at vit mugu tora at hugsa púra ótradisjonelt fyri at fáa bilbugt við bústaðarneyðini og samstundir tryggja, at tað eisini ber til hjá vanligum føroyingum at búgva her. Tá hugsi eg sjálvsagt um prísin.
Kundi eitt boð upp á eina loysn so ikki verið, at politiski myndugleikin – bæði tann landspolitiski og tann kommunali – og føroyskir byggimeistarar taka lógvatak og fáa gjørt ein stóran part av byggiarbeiðnum uttanlands?
Byggielementir kundu verið framleidd í londum, har arbeiðsloysið í byggivinnuni er stórt. So hjálpa vit samstundis á staðnum. Og bæði grundlønir og byggitilfar eru eisini væl bíligari í teimum londunum, sum eg kann koma í tankar um í so máta.
Og fyri tað, at talan er um elementir, og kostnaðurin fæst so langt niður, sum til ber, so kann talan tó sagtans verða um bygging á høgum kvalitetsstøði og høgum estetiskum støði, snikkað til føroyska umhvørvið.
Eg spyrji, tí eg veit ikki, hvussu væl tann møguleikin er kannaður, um hann yvirhøvur er. Eg hugsi jú ikki um innflutningin av elementum og typuhúsum, sum hevur verið vanligur í áratíggju, men um bygging, ið fer fram uttanlands, men sum kønir føroyskir byggimeistarar standa fyri.
Tað er týdningarmikið, at føroyskir byggimeistarar eru við í slíkum verkætlanum, tí teir hava servitanina um, hvat krevst av bygging í Føroyum við atliti til lendi og veðurlag.
Hetta kundi verið ein máti at bygt øll sløg av bústaðarbygging, ikki bara leigubústaðir.
Sjálvsagt er hesin leisturin hugsaður sum ein fyribils loysn; sum ein neyðloysn at loysa ein akuttan trupulleika uttan at hita okkara egnu byggivinnu enn meira, enn hon longu er, og ikki minni fyri at halda byggikostnaðinum og harvið leigukostnaðin hjá leigarunum niðri. Tí annars er onki vunnið.
Tá javnvág einaferð aftur verður á føroyska byggimarknaðinum, eigur sjálvsagt ikki at vera neyðugt at leita sær uttanlands at byggja.
Ingolf S. Olsen
løgtingsmaður, Tjóðveldi
Um tú veitst okkurt, sum VP ikki veit - skriva so til vp@vp.fo


text:
Nú innanhýsis klandrið í tjóðveldis-sektini hevur valdað opinlýst, líka síðani tað groteska missións-møtið í Hovi, hevur KVF stutt sagt roynt at stroytt camouflerandi glasur yvir bæði flokkin og teirra pínliga atburð.
Sjálvur formaðurin hevur fingið forerað drúgva mikrofontíð til at tosa málið heilt í hel við totalt óviðkomandi uttanumtosi.
Í longum kolasvørtum mjørkatosi er hann sloppin at sópa allan tann republikanska køstin undir heilt, so KVF-fólk bara stóðu sum servilir statistar ella beinleiðis hjálptu til við at glasera, bagatellisera og krógva alla ta fúlu politisku skommina.
Men um akkurát somu tíð var ein sera stórfingin, fjølmentur og væleydnaður landsfundur hjá Javnaðarflokkinum hildin í Smæruni í Havn.
Hesin fundur er stórt sæð heilt lopin um av KVF-mikrofon-jassum.
Hetta er annars flokkurin hjá sjálvum løgmanni og tí átti hesin fundur at fingið serliga stóran ans, og samrøður áttu at verið við oddamenn í hesum flokki.
Tað hevði verið forvitnisligt og sera rímuligt fyri hyggjarar at hoyrt og sæð, um public-service-skyldan skal haldast; men KORTA-NEI.
Man vísir heldur myndir av eini marathon-líkum brockmanslestri frá landsmøtinum í Hovi afturvið einum ófantaligum tøðleypi og einum krakki omaná einum gomlum slitnum bakelitt-stóli.
Tað er sanniliga munur á flokkum og eisini á monnum í Sortudíki.
Virgar T. Dalsgaard
Um tú veitst okkurt, sum VP ikki veit - skriva so til vp@vp.fo


text:
Eftir summarfrítíðina byrjar forskúli í skúlanum á Argjahamri í hesum sambandi verður kunnandi fundur hóskvøldið 16. januar kl. 19.00 á skúlanum.
Seinastu árini hevur Skúlin á Argjahamri havt tætt samstarv við skúlabólkarnar á dagstovnum á Argjum, eitt samstarv við tí fyri eyga at gera børnini meira von við skúlaumhvørvið. Í tíðindaskrivið sigur Skúlin á Argjahamri soleiðis:
– Við forskúlanum er møguleiki at gera hetta arbeiðið meira skipað, og sostatt fáa best møguligt burturúr samstarvinum millum námsfrøðingar og lærarar.
Við forskúlanum ber til at fara inn í eina skipaða læri- og spælitilgongd, so børnini kenna viðurskiftini í einum komandi 1. flokki.
Hetta er ein brúgvabygging millum dagstovn og skúla. Fakliga verður bygt oman á teir lunnar, ið lagdir eru í heimi og dagstovni. Leikur og spæl eru týðandi partur í forskúlanum, og læringin tekur støði í spæli. Hetta er sostatt ikki vanlig skúlagongd, men fyrireiking til skúlagongd.
Í forskúlanum verður arbeitt við hesum høvuðsøkjum: Mál og málmenning, støddfrøði, náttúru og náttúru- fyribrygdum, rørslu og motorikki, sosialum førleikum, samstarvi og handa- og listagávum. Gerandisdagurin í forskúlanum verður skipaður í samstarvi millum námsfrøðingar og lærarar. Virksemið skal stuðla fjølbroyttu menningini hjá tí einstaka barninum og gera barnið klárt til at byrja í 1. flokki.
Forskúlin verður skipaður í tøttum samstarvi við Frítíðarskúlan á Argjahamri, sjálv skúlagongdin er frá kl. 8-12 og restina av tíðini eru børnini í frítíðarskúla. Á fundinum verður eisini kunnað um Frítíðarskúlan.
Høvið verður at seta spurningar.
Les meira um forskúlan og www.sah.fo og um frítíðarskúlan á www.argjahamri.fo


text:
-Útflutningur av vørum
Nýggjastu tølini vísa aftur vøkstur í útflutninginum
Samanborið við árið frammanundan er talan um vøkstur á eina mia. kr.
Toskaútflutningurin er vaksin góðar 300 mió. kr og útflutningurin av makreli er vaksin 350 mió.
Tað er framvegis laksur vit útflyta mest av og har er vøksturin omanfyri hálva mia. kr. Av samlaða fiskavøruútflutninginum er laksur 45%.
Samlaða útflutta nøgdin av fiskavørum er minkað eitt sindur og er tað serliga tí minni er útflutt av svartkjafti.
Nøgdin av laksi vaks 23% meðan virði vaks 17%. Fyri makrel var vøksturin í nøgd 36% meðan virði vaks 54%.


text:
Aðalfundur Føroya Arbeiðarafelags 2018
Áður fráboðaði aðalfundur felagsins verður fríggjadagin 9. mars 2018 í hølum felagsins.
Dagsskráin á fundinum verður sambært grein 12 í lógum felagsins:
- Frágreiðing um virki felagsins í farna ári
- Framløga av grannskoðaðum ársroknskapi við fíggjarstøðu til góðkenningar
- Val av grannskoðara
- Ásetan av løn til formannin
- Ásetan av løn til hinar nevndarlimirnar
- Ásetan av limagjaldi fyri komandi ár
- Møgulig innkomin uppskot
- Val av nevndarlimum
- Val av 3 tiltakslimum til nevndina
- Val av formanni
- Val av næstformanni
- Ymiskt
- Orðaskifti
Nevndin


text:
Reglugerð fyri Føroya Ítróttasavn
Grein 1. Navn og heimstaður.
Fyrireikingarnevndin fyri Oyggjaleikir í Føroyum 1989 og Ítróttasamband Føroya hava avgjørt at seta á stovn grunn við navninum “Ítróttasamband Føroya”. Heimstaður savnsins er Tórshavn.
Grein 2. Endamál
Endamál við hesum grunni er at stovna eitt føroyskt ítróttasavn.
Grein 3. Stovnsfæ, inntøkur og nýtsla
Ogn grunnsins er við stovnanina eitt kontant innskot, sum sett verður á bók í peningastovni ella líka trygg virðisbrøv.
Innskotið er 1/3 av avlopinum í sambandi við Oyggjaleikirnar í 1989.
Grein 4.
Árliga avlopið hjá grunninum verður, tá nevndin metir hetta rímiligt, at nýta sambært ásetingum í grein 2.
Hesin stuðul skal tó ongantíð vera størri enn 90% av árliga nettoavlopinum. Nettoavkastið er avmarkað til árligu rentutilskriving – fíggjarognaravgjald og rentuskatt.
Fær grunnurin innskot frá triðjamanni, verður hetta at leggja aftur at stovnsfænum.
Grein 5.
Ogn grunnsins skal altíð varðveitast og má ikki verða nýtt øðrvísi enn sambært endamáli grunnsins og sambært grein 4.. Tann parturin av avlopinum, sum ikki verður nýttur sambært framman fyri standandi reglum, skal leggjast aftur at grunninum.
Grein 6. Fráboðan
Eftir nevndarinnar avgerð kann verða kunngjørt í almennum føroyskum bløðum, um og nær stuðul verður veittur.
Grein 7. Nevnd
Grunnurin hevur eina nevnd við fimm limum. Hesir verða valdir á aðalfundi Ítróttasambands Føroya. Tríggir verða valdir eftir tilmæli frá starvsnevnd ÍSF og tveir beinleiðis av aðalfundinum. Teir verða valdir at sita fýra ár, tveir fjórða hvørt ár og tríggir fjórða hvørt ár.
Valdir verða eykalimir fyri hvønn nevndarlim at sita sama tíðarskeið sum hesin.
Í fyrstu nevnd grunnsins verða valdir tveir limir og tveir eykalimir eftir tilmæli frá fyrireikingarnevndini av Oyggjaleikum í Føroyum 1989 og tríggir limir og tríggir eykalimir eftir tilmæli frá stjórn ÍSF. Nevndarlimirnir avgera við lutakasti, hvør teirra stendur fyri vali.
Fyrst valda nevndin verður sitandi til aðalfund ÍSF 1995.
Grein 8.
Nevndin skipar seg sjálv við formanni, næstformanni/skrivara og kassameistara. Tá atkvøtt verður, er vanligur meiriluti galdandi. Stendur á jøvnum í atkvøðugreiðslu er atkvøða formansins avgerandi. Nevndin hevur fund so ofta ein nevndarlimur ynskir hetta og í minsta lagi eina ferð um árið
Grein 9. Umsiting
Nevndin umsitur grunnin í felag. Nevndarlimirnir fáa onga løn fyri størv síni.
Grein 10. Roknskapur, grannskoðan og ársfrágreiðing
Nevndin føris gerðabók yvir allar fundir og tann árliga roknskapin. Roknskapirnir verða grannskoðaðir av einum av ÍSF aðalfundinum valdum uttanveltaðum grannskoðara.
Roknskaparárið er álmanakkaárið.
Roknskapir og frágreiðing um virki grunnsins verða á hvørjum ári løgd fyri aðalfund ÍSF, og verða grannskoðaður roknskapur og frágreiðing um virki grunnsins send landsstýrinun.
Grein 11. Tekningarreglur
Grunnurin verður mótvegis triðjamanni bundin av tveimum nevndarlimum í felag.
Grein 12. Broyting
Broytingar í reglunum fyri grunnin kunnu bert gerast, tá nevndin er samd og við góðkenning frá starvsnevnd ÍSF og landsstýrinum.
Grein 13. Avtøka
Er nevndin samd um at avtaka grunnin, og hetta uppskot verður góðkent av aðalfundi ÍSF, so kann slík avgerð bert setast í verk við samtykt frá landsstýrinum.
Verður grunnurin avtikin, avger landsstýrið, hvat fæið skal býtast til.
Grein 14.
Tað ber til at víkja frá viðtøkum grunnsins við samtykt frá landsstýrinum.
Góðkent av landsstýrinum 4. oktober 1995.


text:
286 fáa bjóðað lestrarpláss í 2019
Í dag fáa umsøkjarar til útbúgvingarnar á Fróðskaparsetrinum boð um, at tey eru upptikin til lestur
Tilsamans 397 umsóknir komu inn til útbúgvingarnar á Setrinum. Av hesum søktu 313 um upptøku á bachelorútbúgvingum, 37 um upptøku á masterútbúgvingum, 25 søktu um upptøku á diplomútbúgving, 4 søktu um at lesa hjánám og 18 søktu um upptøku til ískoytisútbúgving fyri lærarar og námsfrøðingar.
Fyri bachelorútbúgvingar sær býtið av lestrarplássum soleiðis út:
- 27 Búskaparfrøði
- 35 Fólkaskúlalærari
- 13 Føroyskt
- 22 Løgfrøði
- 9 Maskinfrøði
- 35 Námsfrøði
- 5 Orkuverkfrøði
- 2 Orkuvísindi og støddfrøði
- 8 Politikkur og umsiting
- 15 Sosialvísindi og samfelagsplanlegging
- 8 Søga
- 30 Sjúkrarøktarfrøði
209 Tilsamans
Fyri masterútbúgvingar sær býtið av lestrarplássum soleiðis út:
- 5 Føroyskt
- 4 Løgfrøði
- 9 Politikkur og umsiting
- 10 Sosialvísindi og samfelagsplanlegging
- 8 Søga
- 2 West Nordic Studies
38 tilsamans
Fyri diplomútbúgving í listaligum arbeiði sær býtið av lestrarplássum soleiðis út:
- 10 ritlist
- 6 tónlist
16 tilsamans
Fyri hjánám sær býtið av lestrarplássum soleiðis út:
- 2 Føroyskt
- 3 Støddfrøði
5 Tilsamans
Tey, sum hava fingið útbúgvingartilboð, hava nú og til í seinasta lagi 1. august at siga frá, um tey taka av lestrarplássinum. Taka tey ikki av, verða tøk pláss til tey, sum standa á bíðilista. Tá verður farið undir at kanna, hvørjir av umsøkjarunum, sum standa á bíðilista, skulu hava boðið lestrarpláss og boð verða send teimum so skjótt, sum hetta er klárt.
Umsøkjarar, sum hava fingið avslag, eru kunnaðir um, at teir kunnu seta seg í samband við Setrið at fáa nærri kunning og vegleiðing.
Sí eisini niðanfyri samlað yvirlit yvir umsóknir til lestur á Setrinum fyri upptøkuna 2019.
-
19.02.2020 SetriðJapanski sendiharrin vitjar SetriðLeygardagin í næstu viku byrjar japanski filmsfestivalurin í...
-
13.02.2020 Setrið Føroyamálsdeildin Søgu- og samfelagsdeildinGranskingarseminar: Leiðin til Arktis24. til 28. februar verður Fróðskaparsetur Føroya vertur fyr...
-
11.02.2020 Setrið Søgu- og samfelagsdeildinVárskúli um smátjóðir og fyrisitingVárskúli verður í næsta mánað í fýra dagar við serfrøði um s...


text:
7682.16 - Starvslæra, skúlabúgving/innskúling
Skeiðsnummar
7682.16
Heiti
Starvslæra, skúlabúgving/innskúling
ECTS
15
Fortreytir
At lesandi er innskrivaður á Námsvísindadeildina
Endamál
Hetta skeiðið fara tey lesandi at nema sær kunnleika um teir sosialu, fakligu og kreativu partarnar í námsfrøðiliga arbeiðinum, har atlit skal takast til praksis. Í starvslæruni skulu tey lesandi (1) ogna sær vitan um, hvussu ein arbeiðir við børnum, ið eru skúlabúgvingar- og/ella innskúlingaraldri og (2) menna førleikar at skipa námsfrøðiligt/didaktist virksemi, ið bæði fakliga, didaktiskt, sosialt og kreativt er rættað ímóti málbólkinum.
Innihald
• Didaktiska tilgongdin í mun til lógarverki/námsætlanir – ársætlanir. • Undirvísingarhættir • Fyrireiking til starvslæruna • Næmingatillaga undirvísing • Undirvísingartilfar - føroykst og útlenskt tilfar. • Eftirmeting
Læru- og undirvísingarhættir
Fyrilestrar, bólkaarbeiði, einsæris uppgávur, framløgur, vegleiðing, starvslæra og eftirmeting.
Læruúrtøka
Við skeiðslok skulu tey lesandi megna at: • greina og tulka ymsar arbeiðs- og undirvísingarhættir og undirvísingartilfar í mun til fyrireiking av starvslæruna. • fyrireika og fremja eina undirvísingartilgongd og vísa samanhangin millum undirvísingartilgongdir og ársætlan. Hetta skal gerast við støði í børnunum/næmingunum og í samstarvi við starvslæraran. • Eftirmeting - Eftirmeta undirvísingartilgongdina. • Greina og tulka praksisroyndir við støði í einum ástøðiligum grundarlagi.
Próvtøkuháttur
Tey lesandi skriva eina einsæris synopsu, sum er útgangsstøði fyri eina munnliga próvtøku. Endurpróvtøkan verður á sama hátt.
Próvdøming
Innanhýsis
Próvtalsstigi
7-talsstigin
Lestrarlisti
Lestrarlistin verður útflýggjaður við skeiðsbyrjan.
Ábyrgd
Rúna í Skála


text:
Dýrasti leikari í heiminum, Pogba, eigur Premier League-met í at raka steingina, og tað gjørdi hann aftur í kvøld í dystinum móti Everton.
Heimadystirnir hjá United eru ein marra, tí tað er næstan ógjørligt hjá liðnum at fáa mál á Old Trafford.
Í kvøld fekk Zlatan bóltin tvær ferðir í netið, men fyrru ferðina var málið ikki dømt, og seinnu ferðina, í yvirtíðini, setti hann eitt brotsspark trygt í netið, til endaligu støðuna 1-1.
Higartil í sesongini hevur United mist 21 stig á heimavølli, til dømis við tapinum móti Manchester City umframt teir níggju dystirnar sum endaðu við javnleiki.
Og í dystinum í kvøld var Manchester United tætt við at tapa sín fyrsta dyst síðani 23. oktober.
Manningin hjá José Mourinho hevur vunnið 10 og leikt 10 javnleikir eftir 4-0-tapið móti Chelsea í London. Manchester United liggur enn fýra stig aftanfyri Manchester City á tí seinasta Champions League-plássinum, sambært VG.
Um tú veitst okkurt, sum VP ikki veit - skriva so til vp@vp.fo


text:
Veteranurin Hans Pauli Poulsen vann bæði annan og fyrsta flokk Tvíspor tá kappast var í Vágum í gjár
Tað var stórur spenningur undan kappingini í gjár, serliga í Tvíspor vaksin er sera javnt, trý ross vóru jøvn í stigum.
Fyrsta greinin kappast var í var Skeið, her vóru Kór og Beinta Debes aftaná ein uppvísningssigur á ólavsøku, mett at hava bestar møguleikar. Tey raktu tó ikki dagin og fóru í lop báðu ferð og vóru harvið diskaði. Kappingin gjørdist tó sera spennandi og einans ein hundrandapartur av einum sekundi var á muni millum nummar eitt og tvey. Munin átti Sina við Brand í Dali, tey gjørdist nummmar eitt við tíðini 10,97 og Stígur við Hera Dahl var nummar tvey, tíðin hjá teimum var 10,98. Nummar trý gjørdist Viti við Jónu Ólavsdóttir.
Tøltkappingina vann Brynjar við Regini Johannessen á baki, nummar tvey var Dagfinn og Hildigarð D. Hansen og nummar trý var Klettur hjá Mogens W. Olsen Travkappingina vann Grettir við Kristfríð D. Jacobsen og nummar tvey gjørdist Freyr hjá Biritu Lútzen.
Tvíspor ung vann Sílfa við Ásu Bárðadóttir, tær báðar hava verið sera sannførandi í summar, vert er eisini at leggja sær í geyma at tær báðar áttu bestu tíð av øllum hendan dagin. Nummar tvey var Táttur og Eva L.S Klemmentsen og nummar trý Urd við Silju Geirsdóttir. Tvíspor annan flokk vann Tindur hjá Hans Paula Poulsen, nummar tvey var Pegasus og Vár Joensen og nummar trý Tittan við Geir Wardum á bakið.
Tvíspor fyrsti flokkur man sjáldan hava verið so javnur sum í gjár, trý ross vóru við og tað var bara 14 hundrandapartir av einum sekundi frá nummar eitt til nummar trý. Av tí at breytin í Vágum bara loyvir tveimum rossum at ríða í senn, bar ikki til at øll vóru saman, so Marengo við Regin Johannessen og Freyr við Onnu Magnussen riðu fyrst. Hetta man vera ein tann mest spennandi riðilin í Vágum í longri tíð, tvey góð ross og reiðfólk fylgdust alla leiðina, men á málinum stakk Freyr múlan framm og vann riðlin við tveimum hundrandapartum av einum sekundi. Nú skuldi Hans Pauli Poulsen so royna seg við Svannu, føroyameistarin frá fjør skuldi helst vinna fyri at betra um møguleikan at endurvinna FM. Tí undan kappingini vóru hesi trý rossini jøvn í stigum. Vanliga verður tað ikki mett sum ein fyrimunur at renna einsamallur, men tá er so eingin sum órógvar. Svanna rann eisini sera gott á degnum, og so skuldi bíðast eftir hvat dómsvognurin hevði at siga um tíðina. Tað vísti seg tó at Svanna hevði bestu tíð, bara 12 hundrandapartar av einum sekundi betri enn Freyr, men tað var nokk hjá teimum at vinna á degnum og leggja seg á odda í FM stríðnum. So ikki kann sigast annað enn at hetta var ein góður dagur hjá veteraninum Hans Paula Poulsen.


text:
Í tí sambandinum bjóðaði Sandgrevstur í gjár til morgunmat í nýggja bygninginum.
Gordon Martin Midjord, stjóri, bjóðaði vælkomin og takkaði fyri góða móttøku á Toftum og fyri gott samstarv við Nes kommunu. Menninir í Undirhúsinum á Toftum settu dám á løtuna við góðum sangi. Vegna Undirhúsið ynskti Alfred Olsen eigarunum til lukku við nýggja bygninginum og Guds signing, skrivar Nes kommuna á heimasíðuni.
##med2##
Eisini borgarstjórin í Nes kommunu, Jóhannus Danielsen, segði nøkur orð og ynskti eigarunum hjartaliga til lukku við bygninginum.
Talan er um ein bygning, sum er 1525 fermetrar til støddar, 61 metur langur, 25 metur breiður og 10 metur høgur.
Síðani 2013 hevur Sandgrevstur havt virksemi á havnalagnum á Toftum. Teir hava leigað Snoddbygningin á Toftum, sum P/F Eysturoy eigur, til teirra virksemi, sum umfatar flutning og goymslu av alifóðri. Alifóðrið verður lagt á goymlsu og síðani flutt út á laksaalistøðirnar eftir tørvi, skrivar Nes kommuna á heimasíðuni.
##med3##
##med4##


text:
Kvøldseta í Dali
Í Dali skipar bygdafólkið fyri kvøldsetu í bygdahúsinum Eiriksgarði. Har savnast børn, ung, tilkomin og gomul at spinna, karða, nappa ull, binda bul og mangt annað. Víst verður eisini á gomul føroysk barnaspøl.
Meðan arbeitt verður, verður sagt frá søgu, sagni ella ævintýri og sungin verður onkur miðaldarvísa ella skjaldur. Farið verður upp á gólv við góðum kvøðarum úr Dali.
Eisini verður boðið breyð við góðum føroyskum viðskera, ella føroyskum døgurða við lambskjøti.
Samanumtikið eitt ógloymandi kvøld!
Hent at vita
Kvøldsetan varar á leið 2 tímar.
Vit bjóða kvøldsetu til bólkar á minst 12 fólk.
Møguleiki er at samantvinna kvøldsetu við gongutúri millum Skarvanes og Dal, við ferðaleiðara.
Prísur
Kvøldseta við breyði og føroyskum viðskera: 480 kr. fyri hvønn
Kvøldseta við føroyskum døgurða: 600 kr. fyri hvønn
Bílegging
Meira fæst at vita við at venda sær til Sandoyar Kunningarstovu, tlf. 222 078 og teldupost info@visitsandoy.fo.


text:
Seks av teimum 22 næmingunum á Heilsuskúla Føroya eru undir 20 ár og fimm eru millum 21 og 25 ár. Tilsamans eru trettan næmingar undir 35 ár og níggju eru yvir 35 ár.
Deilt eftir økjum eru sjey næmingar úr Norðoyggjum og Eysturoy, sjey úr Tórshavn, fýra úr Vágum, tríggir úr Suðuroy og ein úr Sandoynni.
Í løtuni er samlaða talið av næmingum á Heilsuskúlanum 74 næmingar, harav 48 eru heilsuhjálparanæmingar og 26 eru heilsurøktaranæmingar. Talið av heilsurøktaranæmingum kundi verið hægri, um fleiri starvsvenjingarpláss vóru á sjúkrahúsøkinum.
Tað eru flest ungfólk í flokkunum í løtuni. Miðaldurin er 33 ár og aldursbýtið hevur ligið har á leið seinastu mongu árini. Aldursbýtið í løtuni er:
31 næmingar undir 25 ár (harav 12 undir 20 ár)
14 næmingar ml. 25-35 ár
7 næmingar ml. 35 og 45 ár
22 næmingar yvir 45 ár
Nógvir av meira tilkomnu næmingunum hava verið ófaklærd í starvi innan røkt í nógv ár; nú brúka tey eitt til tvey ár at útbúgva seg til eitt framhaldandi starv á eldraøkinum.
Av 74 næmingum íalt, eru 47 næmingar úr Norðoyggjum, Eysturoy og Streymoy. Restin av næmingunum, 27 íalt, høvdu bústað í Vágum, Sandoy og Suðuroy, tá tey søktu inn á útbúgvingina.
Heilsuútbúgvingarnar eru rættiliga nýggjar á arbeiðsmarknaðinum. Heilsuskúlin varð stovnaður í 2001. Tað hava tí verið nógv ófaklærd í starvinum sum røktarstarvsfólk og harvið eru eisini nógv tilkomin starvsfólk, eins og ungfólk, ið ynskja at taka útbúgving. Nógv nýggj búpláss eru komin á eldraøkinum seinastu árini og tað ger, at tørvurin er sera stórur á røktarstarvsfólki.
Heilsuskúlin tekur tveir heilsuhjálparaflokkar og ein heilsurøktaraflokk um árið.
Kelda: in.fo


text:
Kelda: sev.fo
Nýggja støð 3 á Sundsverkinum fer at hava ein avgerandi leiklut í veitingartrygdini hjá Føroyum, sum er avbyrgt oyggjasamfelag. Sundsverkið fer í nógv ár framef…
Kelda: sev.fo /Mynd: kvf.fo
Sólorkuskipanin í Sumba er fyrsta veruliga royndin í Føroyum at byggja størri nøgdir av sólorku inn í føroysku elskipanina. Sólorkulundin var knýt…
Kelda: sev.fo
- 40 prosent í grønari elframleiðslu í 2019, og tí kann tað ikki ganga nóg skjótt at reisa næstu vindmyllulundina. Tað er stutta niðurstøðan hjá Hera Mortensen,…
Kelda: sev.fo
Ein av treytunum fyri at fáa lægra elprísin er, at hitapumpurnar skulu lúka krøvini í bygningskunngerðini, BK 17. Orku- og vinnumálaráðið hevur nú broytt góðke…
Kelda: sev.fo
Talan er um eina tvey ára royndarverkætlan, sum skal geva eina ábending um, hvussu stóran leiklut sólorka kann fáa í framtíðarsamansetingini av burðardyggum ork…
Kelda: sev.fo, mynd: vatnorka.fo
Ein arbeiðsbólkur við umboðum fyri SEV og Orku fer í næstum at endurskoða treytirnar fyri at binda smáverk í elnetið hjá SEV. Talan er um kun…
Kelda: klaksvik.fo
Tað var í 2015, at Klaksvíkar býráð samtykti at fara undir hesa slóðbrótandi verkætlan at fara undir sjóhitaskipanina, samstundis sum arbeiðið við spilliva…
Kelda: magn.fo
Í dag gjørdist greitt, at tilboðið hjá Magn, vegna eitt partafelag undir stovnan, vann kappingina um at byggja og reka vindmyllulund í Flatnahaganum. Í hesum s…
Kelda: us.fo
Umhvørvisstovan hevur tikið avgerð um at veita einum felagi undir stovnan við Magn o.ø. loyvi til elframleiðslu úr vindorku í Flatnahaga í Tórshavn. Eisini er a…
Kelda: sev.fo
SEV hevði lægra tilboðið uppá at seta vindmyllur upp á Eiði, og Orka hevur nú gvið SEV loyvi at byggja eina 18 MW vindmyllulund á Eiði. Talan verður um seks vin…
Kelda: sev.fo
SEV er ein interkommunalur felagsskapur, sum virkar eftir elveitingarlógini, strongum krøvum um eltrygd og fyrisitingarligum reglum, eins og allir almennir stov…
Kelda: mhvørvisstovan
Hyggja vit at talvu og grafum niðanfyri síggja vit, at samlaða elorkuframleiðslan higartil í ár er 21 GWh størri enn sama tíðarskeið í fjørð – ein vøks…
Kelda: Umhvørvisstovan
Hetta eru fakøki hjá okkum á Umhvørvisstovuni, og vit vilja fegin leggja okkara kunnleika og vitan afturat kjakinum. Her hava vit gjørt ein lista við f…
Kelda: sev.fo
SEV legði lægstu tilboðini á borðið, tá Orka á Umhvørvisstovuni á miðdegi í dag læt upp tilboðini um at byggja vindmyllulundir á Eiði og í miðstaðarøkinum.
SEV…
Tíðindaskriv frá Orka, Umhvørvisstovan
Tað eru nú væl oman fyri 1000 hús í Føroyum, sum verða hitað við hitapumpum og talið av elbilum er eisini støðugt vaksandi og nærkast n…
Kelda: sev.fo
Virksemið í samfelagnum heldur á at vaksa og harvið eisini eftirspurningurin eftir elorku. Seinastu nógvu mánaðirnar hevur vøksturin ligið støðugt á upp í móti …
Kelda: sev.fo
Eykaaðalfundurin í SEV í dag samtykti einmælt, at elfelagið kanna taka næstu stigini á grønu kósini, umframt at SEV kann taka nýggj lán og umfíggja skuld.
SEV …
Erik og Maud, tveir glaðir elbilaeigarar greiða frá um sínar royndir við elbilum.
Elbilar rinda hvørki skrásetingargjald ella vegskatt, og tey, sum keypa ein vetnis- …
Kelda: sev.fo
Kapping millum javnsettar partar hevur verið amboðið at finna røttu prísleguna í teimum vindorkuútboðum, sum hava verið higartil. Ein uppgerð vísir, at vindorku…
Kelda: sev.fo
Nýggj tøkni hevur við sær, at nýggja Sundsverkið fer at dálka munandi minni, enn oljurikin elverk vanliga hava gjørt.
SEV leggur stóran dent á, at Støð 3 dálka…
Stevnan er, at í 2030 skal øll elorka á landi koma frá varandi orku.
Frágreiðingin, “Orkupolitisk ætlan – hvussu vit røkka málunum fram til 2025 og 2030”, varð handað landsst…
Kelda: SEV
“Hetta eru sera góð tíðindi fyri Minesto og samstarv okkara við SEV um sjóvarfalsorku í Føroyum”, sigur Dr. Martin Edlund, forstjóri í Minesto. “ES visir enn einaf…
Tríggjar orsøkir til at velja elbil:
Kelda: Sev.fo
- Aðalmálið hjá SEV er at veita trygga, bíliga og grøna elorku, og á hesum grundarlagi tænir okkara samhaldsfasta elfelag øllum samfelagnum – húskjum, stovnum o…
Kelda: Umhvørvisstovan
Higartil í ár hava vit brúkt 9,6 % meir av elorku enn somu tíð í 2018.
Framleiðslan úr vatni er vaksin nógv í mun til í fjør.
Framleiðsluparturin úr …
Kelda: us.fo
Tá freistin at søkja var úti 1. mars 2019 kl. 12.00, vóru tvey boð komin inn - frá Vindfelagnum í Neshaga og frá hollendska vindmylluframleiðaranum EWT.
EWT hev…
Kelda: sev.fo
Orsøkin er lutvíst, at sjálvur prísbygnaðurin verður endurskoðaður, og lutvíst at neyðugt er at finna loysnir til eitt nú eigarafeløg o.l., har torført kann ver…
Kelda: sparenergi.dk
Vit vísa til síðuna hjá Spar Energi, ið dagførir listan 1-2 ferðir um mánaðin.
Kelda: sev.fo
Serligi elprísurin til hitapumpur og heimaløðistøðir til elbilar er 1,39 kr. pr. kWt íroknað mvg.
Endamálið við bíligari elprísum til hitapumpur og heimaløðing…
Kelda: Umhvørvisstovan/Bjarti Thomsen
Higartil hava vit bert kunna víst sólorkuskipanina hjá Tannlæknamiðstøðini, men vit arbeiða við at vísa fleiri skipanir á forsíðuni á os…
Lesarabræv: Justin Philbrow, Toftir
At sipa til, at summi, sum eru ónøgd við at prísirnir á almennu løðistøðunum verða so høgir, eru ónøgd, tí tey hava “fingið ókeypis streym…
Fíggjarnevndin sigur:
‘El-bilar fáa sína orku frá SEV. Og tá SEV framleiðir meiri svarta orku nú enn nakrantíð, merkir tað, at fyri hvønn nýggjan el-bil, sum kemur á marknaði…
Kelda: Publikkin/kvinna
Vit tendra sjáldan ljósið, tí vit hava syrgt fyri at bjóða dagsljósinum innum við stórum vindeygum á vestaru og sunnaru síðunum. Vit hava eisini syrgt…
Kelda: SEV
- Hetta málið dróg alt ov langt út, men tað eydnaðist okkum tíbetur at geva búfólkunum á bústovninum á Karlamagnusarbreyt 34 nýggjar hvítvørur í dag. Allar hvítvør…
Endamálið við uppskotinum er at tryggja javnbjóðis kapping av framleiðslu og sølu av elveiting í Føroyum.
Uppskotið, ið kemur til viðgerðar 6. mars 2019, kann lesast her
Kelda: Rólant Dam
LES HESA GREINARØÐ, tí hon greiðir tær frá, hvat orkuskiftið snýr seg um í føroyskum og í altjóða høpi. Vit royna her at svara tær, hvørjar broytingar eru …
Rólant Dam, journalistur
LES HESA GREIN, tí hon greiðir tær frá, hvat orkuskiftið snýr seg um í føroyskum og í altjóða høpi. Vit royna her at svara tær, hvørjar broytingar e…
Kelda: sev.fo
Bæði SEV og privatir framleiðarar kunnu hava sín týðandi leiklut í framtíðar elskipanini í Føroyum. Soleiðis ber í stuttum til at taka saman um tilmælini í eini…
Í skrivandi stund eru hesi átøk í gongd og ávegis:
Kelda: Umhvørvisstovan
Myndin omanfyri vísir, at aftur í 2018 er samlaða elframleiðslan nógv vaksin, heili 5% í mun til 2017, og er nú 352 GWh.
Seinastu trý árini hevur gr…
Kelda: SEV
Grøna elorkan var 48,8 prosent av samlaðu elframleiðsluni í 2018, og sostatt stavaðu 51,2 prosent frá oljuriknu verkunum. Vatnorkan stóð fyri 30,7 prosentum av elf…
Kelda: kvf.fo
Løgtingið hevur nú givið SEV heimild at selja streymin bíligari til tey, sum hava hitapumpu ella elbil.
19 tinglimir atkvøddu fyri og 14 ímóti, tá lógaruppskot…
Kelda: Umhvørvisstovan
Tvær høvuðsorsøkir eru til góðkenningina av hækkingini:
Kelda: Magn
Vit kenna ábyrgd fyri okkara kundum, og teimum ætla vit ikki at sleppa upp á fjall í sambandi við skiftið frá svartari til grøna orku.
Tí hava vit áhuga í og ken…
Kelda: us.fo
Sambært elveitingarlógini hevur orkumyndugleikin ábyrgdina av at bjóða nýggja vindorku út og hevur eisini ábyrgdina av, at kapping er um øll nýggj útboð. Myndug…
Kelda: SEV
Í dag eru 65 ár, síðani fyrsta elorkan var framleidd á Fossáverkinum í Vestmanna út á elnetið. Mikudagin 2. de sember 1953, kl. 16.30, var streymurin settur til á…
Kelda: SEV
Eykaaðalfundurin hjá SEV hevur samtykt at hækka elprísin 10 oyru pr. kWt uttan mvg. Orsøkirnar eru m.a., at økta virksemið í samfelagnum hevur gjørt tað neyðugt at…
Kelda: SEV
Nevndin og dagliga leiðslan í SEV virka áhaldandi fyri grønum útbyggingum, og grønu íløgurnar verða raðfestar fremri í útbyggingarætlanini hjá SEV. Elfelagið, sum …
Kelda: ORKA/Umhvørvisstovan
Framleiðslan úr vindi setir eisini met og er heili 10% hægri enn í fjørð. Hetta kemst av góðum vindviðurskiftum men eisini av betri rakstri av vin…
Kelda: sev.fo
Elorkan í Føroyum royndist sera væl í oktober. Sonevndi grøni parturin av samlaðu framleiðsluni var heili 67,8 prosent. Vindorka stóð fyri 23,3 prosentum, meðan…
Orkuskipanir fevna í hesum føri um ótroyttar leiðir innan grønar orkukeldur, undirstøðukervi, eftirspurning av orku
innan ymisku samfelagsgreinirnar og viðkomandi politikkir.…
Kelda: in.fo
Tann 10. oktober 2018 gjørdi Spyr.fo eina kanning fyri at lodda dýpið millum føroyingar um menningina av varandi orkuskipanum í Føroyum.
Í august almannakunn…
Kelda: us.fo
Nærri kunning um ætlaða útboðið í Porkeri kann fáast við at venda sær til Orku á Umhvørvisstovuni.
Kelda: SEV
Í orkukanningini, sum Umhvørvisstovan herfyri læt landsstýriskvinnuni í orkumálum, Sirið Stenberg, verður mælt til at byggja pumpuskipan millum vatnbyrgingarnar í …
Av praktiskum orsøkum er orkukanningin býtt í fleiri pdf-fílur.
1 Teknisk opsamlingsrapport - Energilagring på Færøerne
Vinstrumegin í myndini síggjast orkukeldurnar, sum eru olja, vatn, vindur og burturkast.
Av samlaðu orkunøgdini er olja 91,1%, vatn, vindur og orka úr umhvørvinum 6,0% og b…
Nýggja orkukanningin, sum Umhvørvisstovan hevur latið landsstýriskvinnuni í orkumálum, Sirið Stenberg, er gott
undirstøði at byggja á, tá næstu stigini skulu takast fram ímóti …
Kunningartiltakið verður á Umhvørvisstovuni við Traðagøtu 38 á Argjum, týsdagin 28. August kl. 16:00-18:00.
Umframt at SEV og ORKA á Umhvørvisstovuni hava framløgur um løðing…
Kelda: Umhvørvisstovan/mynd: kvf.fo
Í 2015 heitti landsstýriskvinnan á Umhvørvisstovuna um at seta kanningina í verk. Arbeiðið varð skipað við stýribólki og arbeiðsbólki.
Í st…
Kelda: us.fo
Loyvið kann veitast sambært § 5 stk. 2 í løgtingslóg nr. 59 frá 7. juni 2007 við seinni broytingum um framleiðslu, flutning og veiting av ravmagni.
Umhvørvis…
Her fyri varð frágreiðingin, “Orkupolitisk ætlan – hvussu vit røkka málunum fram til 2025 og 2030”, handað landsstýriskvinnuni í orkumálum, Sirið Stenberg. Í frágreiðingini…
Kelda: bakkafrost.fo
"Biogassverkið er eitt gott dømi um, hvussu vit kunnu fáa virði burtur úr okkara burturkasti. Føroyskur laksur verður seldur sum hávirðisvøra um allan he…
Kelda: hmr.fo
Sirið Stenberg vísti somuleiðis á tey átøk, sum eru gjørd fyri at fremja grøna orkuskiftið, eitt nú, at hitapumpur og elbilar nú eru frítiknir fyri meirvirðisgj…
Kelda: Dansk Energi
Elbussar eru ístórari tøkniligari menning, serliga í Kina. Kinesiskir framleiðarar av elriknum bussum merkja stóran eftirspurning frá stórbýum kring um í …
Kelda: magn.fo
Á Magn hava vit í longri tíð strongt á at fáa liberaliserað elnetið, so vit og aðrir nýggir orkuframleiðarar sleppa at framleiða grønan streym og selja hann be…
Kelda: sev.fo
Á grønu kósini eru vindur og sól gongda leiðin, verður staðfest í kanningararbeiði, sum SEV saman við øðrum fór undir í 2017. Kanningar og fyrireikingar eru gjø…
Kelda: sev.fo
Elkundin kann í framtíðini síggja seg sjálvan bæði sum kunda og elframleiðara. SEV hevur slóðað fyri eini nýggjari skipan, har kundin – umframt at keypa elorku …
Kelda: sev.fo
Fyrsti ársfjórðingur 2018 hilnaðist sera væl bæði í vindmyllulundunum í Húsahaga og Neshaga.
Mylla 2 í Neshaga framleiddi 399,902 MWh í mars 2018, sum er nýtt …
Kelda: Magn
Føroyar standa á gáttini til eitt orkuskifti, har grønar orkukeldur skulu avloysa brennievni úr olju.
Á Magn hava vit fleiri ferðir boðað frá, at vit fegin vilja…
Til ber at fylgja við framleiðsluni á netinum, sí www.evishine.com/tonn og á fartelefonini við at downloada appina eviShine. Tá ið tú koyrir hana fyrstu ferð skalt tú skriva l…
Víðari verður sagt í viðmerkingunum til lógaruppskotið: "Endamálið við lógarbroytingini er eitt av fleiri átøkum at skunda undir umlegging av upphiting og ferðslu á landi frá …
Tað kunnu vera fleiri orsøkir til at útvega løðitól og her ber til at lesa um, hvat ið serligur dentur eigur at verða lagdur á.
Heinta vegleiðingina sum pdf-fílu her
Nýggjasti veitarin, ið hevur fingið góðkenning er Renovent, ið hevur høvuðssæti í Hósvík.
Sp/f RenoVent
Bryggjan 1
FO-420 Hósvík …
Kelda: danskenergi.dk
Lars Aagaard, stjóri í Dansk Energi fegnast. Hetta vísir, at grøna orkuskiftið er væl ávegis, sigur hann:
– Men tað merkir eisini, at vit hava latið up…
El-bilar í Føroyum skriva sjálvi á fb síðuni, at síðan er fyri øll, ið hava áhuga fyri el-bilum. Endamálið við síðuni er at savna kunning, tíðindir og ummæli umframt at skapa …
Kelda: landsverk.fo
Tað verður partafelagið Demich, sum fer at gera higartil størstu jarðhitaskipan í Føroyum, nevniliga tann á nýggja miðnámsskúlanum í Havn, Glasir.
Sáttmá…
Kelda: energy-supply.dk
Um royndin í bygdini Igaliku gongur sum ætlað, fara eini 60-65 skipanir aftrat at verða settar upp. Tað kann fáa stóran týdning fyri grønlendska orkun…
Kelda: danskenergi.dk
Mikudagin legði EURELECTRIC, fram eina nýggja visjón fyri orkugeiran í Europa. Í niðurstøðuni stendur m.a., at orkuframleiðarar í Europa fara at arbeiða…
Kelda: Magn
Týdningarmesta stigið er tað politiska stigið, at avgerð verður tikin um at lata elmarknaðin upp. Tað merkir, at SEV skal loyva øðrum at framleiða streym inn á ne…
Kelda: danskenergi.dk
Grøna orkuskiftið í orkuvinnuni koyrir við fullari ferð og nú er skipaferðslan av álvara við á bylgjuni. HH Ferries Group, ið siglur alt samdøgrið millu…
Kelda: Dansk Elbil Alliance
Hvussu ávirkar tað elnetið um 50% av bilunum á Bornholm, verða elbilar? Ella 75% ella 100%?
Les alla greinina her
Kelda: Dansk Energi/Elforsk
Ein spildur nýggj menningarætlan hevur júst loyst stóru avbjóðingina við lufthita: At hitalagið í húsunum ikki kann tillagast, rúm fyri rúm - sum …
Verkætlanin byrjaði sum eitt veddimál um kostnaðin á 311 milliónir krónur: Liðugt til ásetta tíð ella ókeypis.
Tann 1. desember byrjar Tesla at royndarkoyra battarískipanina …
Umhvørvisstovan hevur í sínum eftirlitsleikluti álagt SEV at lækka elprísin fimm oyru/kWt á nýggjárinum. Elfelagið tekur hetta til eftirtektar, men SEV loyvir sær at vísa á, a…
Mynd: jn.fo
Flísan fer at greiða frá mannagondini, tá ið bygt verður við flamingoklossum, og hvussu lætt tað kann vera at fáa orkurokningina væl undir tað, ið vit eru von við…
Kelda: Dansk Energi
Týsdagin kom VE-frágreiðingin hjá Dansk Energi. Talan er um ta fyrstu frágreiðingina í einari røð, ið greinar framtíðarútlit fyri orkuskiftið í Danmark.…
Kelda: norden.org
Handbókin, ið er skrivað av fyrrverandi danska fólkatingsliminum, Steen Gade, gevur innlit í politisku mekanismurnar, ið lógu aftan fyri altjóða veðurlagssa…
Kelda: norden.org
– Norðanlond hava nógv at bjóða til veðurlagsráðstevnuna. Tað hevur stóran týdning at fáa mekanismurnar upp á pláss fyri hvussu raðfestingarnar í veðurlagsa…
Kelda: fjarhiti.fo
Fjarhitafelagið hevur fingið støðugt fleiri brúkarar, sum árini eru gingin. Í 2000 hevði felagið 347 brúkarar, og í dag eru teir 1.100. Brúkararnir eru í H…
Kelda: Energy-supply.dk
Orku og veðurlagsmálaráðharrin Lars Christian Lilleholt hevur játtað, at Energinet kann gera íløgur í ein elkaðal til Bretlands og at útbyggja elnetið…
Mynd: KvF.fo
Tað skerst ikki burtur, at íløgukostnaðurin í slíkar hitapumpuskipanir er rættiliga stórur. Tá ið oljufýr eru nakað bíligari, hevur oljuprísurin avgerandi týdnin…
Kelda: energy-supply.dk
Færøerne har ambitioner om, at deres energiforsyning på land skal være fossilfri i 2030. Det betyder, at der er en omstilling i gang fra et olie- og v…
Kelda: http://www.danskelbilalliance.dk
– I ár eru 46,4 % v øllum seldum bilum í Olso, el-bilar ella pluginhybridir, staðfestir verkætlanarleiðarin fyri elbilar hjá Oslo komm…
Kelda: sev.fo
Eivør Pálsdóttir, føroyskir filmar og videoupplivingar, grøn orka, ferðavinna, fiskur og aling eru m.a. á skránni í Climate Planet á Ráðhúsplássinum fríggjadagi…
Kelda: danskenergi.dk
Um fá ár, fara vindmyllur at nøkta tað, ið svarar til 60% av elorkuni í Danmark. Hetta er ein munandi hækking frá 45%, sum er parturin í fyrra hálvári 2…
Kelda: in.fo
Sirið Stenberg sigur í uppskotinum, sum nú er sent avvarðandi pørtum við viðmerkingar, at hetta er eitt lið í arbeiðinum eggja føroyingum at leggja um til varand…
Kelda: energiwatch.dk
Samstundis sum OPEC berjist fyri at halda oljuprísinum uppi, er vinnan í stórari rembing. Alsamt fleiri venda sær frá oljuni og móti grønari orku. Olja …
Kelda: fyens.dk
Facebook hevur gjørt samstarvsavtalu við Fjernvarme Fyn um at senda yvirskothitan frá mongu servarunum út í fjarhitanetið. Hetta er fyrstu ferð at Facebook er…
Kelda: Energy-suppy.dk
DONG Energy er longu í holt við at seta upp Hornsea Project One og er í hoyringstilgongdini við Hornsea Project Three. Hetta vísir m.a. stóru vakstrarm…
Kelda: portal.fo Mynd: Íslendski rithøvundurin og umhvørvisstríðsmaðurin Andri Snær Magnason verður við á ráðstevnuni
Felags norðurlendski fundurin verður hildin á hvørjum ár…
Kelda: sev.fo
Á flogvøllinum eru settar tvær løðistøðir, sum kunnu løða fýra bilar í senn, harav er tann eina ein skjótløðistøð.
Nú eru tilsamans átta almenn støð í Føroyum …
Kelda: Dansk Energi
Tær flestu av teimum um 97.000 sólkyknuskipanunum í Danmark eru blá/svartar á liti, men Copenhagen International School (CIS) vísir, at sólkyknur kunnu se…
Kelda: vattenfall.dk
Svenski granskingarstovnurin IVL Svenska Miljöinstitutet hevur vakt ans við nýggjari kanning, ið lýsir ávirkanina av CO2-útlátinum í sambandi við framlei…
Kelda: in.fo
Blaðið skrivar, at tað er Nicolas Hulot, nýggi umhvørvisráðharrin í stjórnini hjá Emmanuel Macron, ið eigur uppskotið.
Fyri at røkka málinum fer franska stjórn…
Kelda: sev.fo
Battarískipanin í Húsahaga, sum javnar óstøðugu vindorkuna frá vindmyllunum inn á elnetið, var vald sum besta verkætlanin av 27 verkætlanum á stórari altjóða rá…
Kelda: Umhvørvisstovan
Loyvið kann veitast sambært § 5 stk. 2 í løgtingslóg nr. 59 frá 7. juni 2007 við seinni broytingum um framleiðslu, flutning og veiting av ravmagni.
Umh…
Kelda: sev.fo
Ein frágreiðing um norðurlendskt orkusamstarv, sum ber heitið “Sterkt í dag – sterkari í morgin” nevnir m.a. grønu tilgongdina Føroyum, har battarískipanin í Hú…
Kelda: Dansk Energi
Í størru býunum í Grønlandi er vatnorka berandi orkukeldan, men úti á bygd eru tey tengd at olju til upphiting og el. Nú byrjar grøn orka at vinna fram á …
Kelda: sev.fo
SEV hevur í hálvtannað ár miðvíst arbeitt eftir einari ætlan at seta upp almennar skjótløðistøðir kring landið, og hendan verkætlanin nærkast nú endanum.
Ein…
Kelda: SEV
SEV hevur í mong ár verið partur av tímatalvuni hjá 9. flokkunum í landinum, sum fáa tilboð um ein undirvísingardag hjá SEV, har fólk frá elfelagnum undirvísa næmi…
Kelda: himr.fo
Landsstýrið hevur í samgonguskjalinum sett høg mál innan orkuøkið. Eitt av málunum er, at í 2025 skal í minsta lagi helvtin av sethúsum og bygningum verða hita…
Kelda: kvf.fo
Les greinina her
Tað merkir, at ein íløga í grøna hitaskipan, verður 20 prosent bíligari enn áður. Er talan um eina jarðhitaskipan fyri t.d. 150.000 krónur, verður hon 30.000 krónur bíligari.…
Kelda: in.fo
- Hetta hevur riggað serstakliga væl, og síðan verkið varð sett í gongd hin 14. november í fjør, havi eg bara brúkt fýra litrar av olju. Hetta var ein dagin í ve…
Kelda: vp.fp
Kundin verður sostatt ein “prosumer”, sum hetta hugtakið eitur á enskum. Eitt hóskandi føroyskt heiti kundi verið ein “elfelagi” – tað er ein, sum samstarvar við…
Kelda: in.fo
Hann sigur, at sum støðan er nú, er ikki heimild í lógini til at hava ymsan prís á streymi, alt eftir hvør tað er sum brúkar hann, ella nær streymurin verður br…
Kelda: Vágaportal.fo
Okkara royndir við hitapumpum eru frá 2006. Tær fyrstu, sum blivu uppsettar vóru sokallaðar luft/vatn hitapumpur. Okkara royndir eru sostatt 10 ára gamla…
Kelda: kvf.fo
Uppskotið um at frítaka elbilar fyri MVG fevnir ikki um hybridbilar, sum bæði nýta el og bensin. Tað finst minnilutin í fíggjarnevndini at.
Teir skriva í álit…
Kelda. Svend Krosstein. Mynd: Skyn
Sum gistingarhús eru Kommandørhúsini vælegnað. Útsýni er avbera gott yvir fjørðin og grundstykkið gongur eisini heilt oman í fjørðuna og ge…
Kelda: in.fo
Tey á Magn staðfesta, at tað er nevniliga ikki bara sum at siga tað at fáa sær hitapumpu, tí tey vísa á, at tað finnast dugnaligir veitarar, men tað finnast eisi…
Petur Nielsen, stjóri á Umhvørvisstovuni beyð vælkomin til øll tey mongu, ið vóru komin á gátt at fregnast. Bjarti Thomsen frá Orkudeildini, greiddi frá um SECURE granskingarv…
Kelda: Umhvørvisstovan
Orkuskiftið frá upphiting við olju til upphiting við el er av álvara byrjað. Ein alsamt vaksandi tilvitan hjá brúkaranum um grøna orku, setur tí økt kr…
Kelda: in.fo
- Stór stig eru tikin fyri at fremja eina grønari kós fyri Føroyar. Nevnast kann vindmyllulundin í Húshaga, løðistøðir til bilar, kommunur orðað grønan politikk …
Kelda: SEV
2016 royndist sum heild væl hjá SEV, sum seinasta árið m.a. hevur lagt orku í at styrkja búskaparliga og fakliga grundarlagið undir grønu kósini. Samstundis hevur …
Kelda: energiwatch.dk
Í prosentum er prísfallið størst á teimum minstu bilunum, men í krónum verður munurin størstur fyri luksusbilin Tesla.Politiska átakið við burturbeining…
Kelda: Finans.dk
Farna hósdag avdúkaði stjórin í Tesla á Twitter, at frumsýningin av einum elriknum lastbili helst verður í september. Tesla arbeiðir eisini við at menna el-m…
Kelda: portal.fo
Víst hevur millum annað verið á, at tilfarið í frágreiðingini er frá 2014, og at støðumyndin tískil hevði verið ein onnur, um útgangsstøði varð tikið í prísi…
Kelda: in.fo
Bilurin hevur 1,6-litra bensinmotor og el.motor. Hann er sera økonomiskur og koyrir upp til 29,4 km/l við 6-trins automatiskum gearkassa.
Hybridkonseptið virkar…
Kelda: in.fo
Orkuráðstevna er í Østøm í dag. Sambandsflokkurin skipar fyri og millum fyrilestrarhaldararnar er Terji Nielsen, menningarleiðari hjá SEV.
Hóast veðrið kanska i…
Kelda: in.fo
- Ætlanirnar eru góðar, men letur tað seg gera? Tað eru bara 13 ár til 2030, men sera fáar ítøkiligar ætlanir eru settar í verk, segði hann.
Hendrik Egholm vísi…
Eftir tætt samskifti við orkumyndugleikan, ORKA, mælir SEV til at seta upp 12 vindmyllur í Suðuroynni saman við einari pumpuskipan og einari battarískipan. Haraftrat metir elf…
Orkuráðstevnan verður, fríggjadagin tann 7. apríl 2017, í Tórshavn - á Østrøm, kl. 09.30-15.30.
Bjóðaður verður frokostur, kl. 12.00-13.00.
Ráðstevnan er ókeypis og fólk nýt…
Kelda: in.fo
Ætlanin er, at slammið frá smoltstøðunum og mykjan frá neytunum skal samlast saman og vera rávøran, sum vit kunnu framleiða orku burtur úr, bæði til fjarhita og …
"Fyrilesturin miðar eftir at lýsa søguna hjá hesari tøknifrøðini, hvussu tað hevur gingið upp og niður við henni í ljósinum av samfelagsmenningini, og hvør støðan er í dag, tá…
Norðanlond hava sett sær høg mál til tess at verkseta varandi orku. Smáu samfeløgini umboða spennandi møguleikar at gera royndir at fremja orkuskiftið, nógv skjótari enn um ta…
Kelda: Politiken. Handilsligt innihald.
Alsamt fleiri umhugsa at skifta til el-bil, tá tey skulu velja ein nýggjan. Við í tonkunum eru fleiri spurningar og her eru teir oftas…
Kelda: himr.fo
SEV fekk við kunngerð í 1963 loyvi at gagnnýta vatnorkuna í Streymoynni, Eysturoynni, Vágum og Suðuroynni í 50 ár. Tað loyvið hevur verið longt, meðan arbeitt …
Kelda: in.fo
Uppskotið snýr seg um, at fólk sum fáa sær grønar orkuskipanir at hita sær húsini við, sum til dømis hitapumpu ella jarðhita, fáa endurrindað mvg av íløguni.
Le…
Kelda: in.fo
Bilasølurnar vísa eisini á, at hybridakfør ikki hava tørv á at løða líka leingi sum elakfør.
– Harumframt er tað kostnaðarmikið er gerast góðkent el-verkst…
Kelda: in.fo
Landsstýriskvinnan sigur í viðmerkingum til uppskotið, at málið er at seta eyka ferð at umleggingina frá motorakførum, ið nýta dálkandi brennievni, til sokal…
Kelda: in.fo
Víðari sigur Reyni Service:
– Mælt verður til, at tíðaravmarkingin fyri vetnisakfør verður longd til fimm ár, eftirsum vit í dag ikki hava eitt undirstøðukerv…
Færøerne har et politisk mål om at halvere forbruget af olie til opvarmning i 2025 og at være helt fossilfrie i elproduktionen i 2030, og nu har en færøsk-dansk arbejdsgruppe …
Kelda: in.fo
Nú er ætlanin at byggja eitt biogassverk liðugt í Føroyum.
Tað fortaldi Kári Mortensen leiðari á Orkudeildini á Umhvørvisstovuni, á landbúnaðarráðstevnuni í Kla…
Kelda: Climate News Network
Risa ætlanir eru lagdar um eitt net av sjóvarfals-víkum kring bretsku strondina, ið kunnu nøkta okkurt um ein fjórðing av landsins orkunýtslu – og…
Kelda: vp.fo
Uppskotið snýr seg um eina broyting í løgtingslógini um meirvirðisgjald (MVG). Verður uppskotið samtykt, fáa tey, sum keypa el- og vetnisbil, meirvirðisgjaldið a…
Kelda: Climate News Network
Skipaeigarar eru í øðini, tí teir halda seg verða ákærdar fyri carbon dálking í EU sjógvi, áðrenn nøkur altjóða avtala er um málið.
Les alla grei…
Kelda: biopress.dk
Avtalan fevnir m.a. um at Nel ASA skal eiga 10 prosent og Skeljungur 90 prosent av nýstovnaða felagnum Icelandic Hydrogen, ið skal menna eitt net av vetnis…
Danska Energi-, Forsynings- og Klimaministeriet hevur gjørt samstarv við 5 fyritøkur, ið um eina haldaraskipan kunnu bjóða húsaeigarum at fáa hitan frá hitapumpum heldur enn v…
Kelda: in.fo
Hann var á ársfundi hjá Ráðnum Fyri Ferðslutrygd í morgun, har tað høvið brúkti hann til at mæla til varsemi, nú eitt rák hevur tikið seg upp, at øll skulu hava …
Kelda: vp.fo
Seinasti ársroknskapur, sum er fyri 2014/15, vísti eitt hall uppá 16,7 mió kr eftir avskrivingar uppá 16,6 mió kr.
Les alla greinina her
Kelda: dimma.fo
Les alla greinina her
Kelda: in.fo
Vetnisbilurin hjá Toyota eitur Toyota Mirai. Og »mirai« á japonskum merkir »framtíð«. Toyota hevur gjørt sera stórt granskingararbeiði við vetnisbilum í mong ár …
Hann kundi havt verið enn betri til vind, um ikki fleiri av myllunum hjá SEV hava verið óvirknar nærum allan mánaðin orsaka av ringa veðrinum á jólum.
Tvey met eru eisini:
On…
– Vit hava avgjørt at taka seinasta stigið at útfasa alla nýtslu av koli á øllum okkara orkustøðum. Framtíðin hoyrir til tær varandi orkukeldurnar og tí leggja vit tær seinast…
Kelda: Kvf.fo
Hitapumpur skulu nú undir somu treytir sum jarðhitaskipanir. Lógin um jarðhita skal eisini galda fyri hitapumpur. Tað er kjarnin í lógarbroytingum, sum Innlendi…
FiB miðlar granskingarúrslit um omanfyrinevndu tema. Heimasíðan verður dagførd leypandi við seinastu nýggju granskingarúrslitunum eins og kunnað verður um ráðstevnur, ið v…
Kelda: sev.fo
Tað er hugaligt at síggja so stóra undirtøku fyri at gera Føroyar grønar, og tað ber boð um, at leiðin frameftir grønu kósini verður lættari at ganga, tí fleiri…
Kári P. Højgaard, Nýggja sjálvstýri og Pauli T. Petersen, Tjóðveldi kjakast um SEV eftir D&V 24.01.17
Síggj kjaksendingina her
Veitingartrygdin er í vanda, og tí var neyðugt hjá Orkudeildini á Umhvørvisstovuni at geva SEV loyvi at byggja nýtt mo…
Kelda: Kvf.fo
Tey, sum keypa sær ein bil, sum brúkar streym ella vetni í staðin fyri bensin ella diesel, kunnu fáa meirvirðisgjaldið aftur úr landskassanum, tó í mesti lagi 7…
Í desember 2016 kom út norðurlendskt rit um, hvussu heilar bygdir kunnu skifta til upphiting við varandi orkukeldum. Tað er COWI, ið hevur gjørt ritið vegna Nordic Energy Rese…
SEV kunnar ferðafólk við elbili.
Til ber at løða elbilin á hesum støðum:
Klaksvík, Nósloyar Pállsgøta 15
við Streymin, Oyrabakkavegur 3
Tvøroyri, Sjógøta 5
Tórshavn, …
SEV framleiddi 50 prosent av elorkuni úr vatni og vindi í 2016. Góða veðrið í fjør hevði við sær eina afturgongd á 10 prosentstig sammett við grønu elframleiðsluna í 2015.
Gó…
SEV:
Stormurin um jólini elvdi til smærri brek í fleiri vindmyllum bæði í Neshaga og Húsahaga, sum nú vera umvældar og eftirkannaðar
Stormurin um jólini hevði við sær, at f…
Ein samanbering við 26 lond sum umboða tríggjar fjorðingar av elorkutørvinum í heiminum, vísir at SEV liggur trygt á grønu kósini. sammett við hesi londini. Her eru tó lond su…


text:
20. mars 1958Nr. 13
Løgtingslóg um starvsmenn, sum seinast broytt við løgtingslóg nr. 36 frá 2. juni 1970
§ 1. Stk. 1. Sum starvsmaður eftir hesi lóg er at skilja:
a) persónur, sum starvast í handli, á skrivstovu ella á vørugoymsluavgreiðslu, sum kann setast javnbjóðis.
b) Persónur, hvørs starv er at veita tekniska ella kliniska hjálp, sum kemur ikki undir handverk ella ídnað, og hartil aðrir, sum starvast í arbeiði, sum kann setast javnbjóðis.
c) Persónur, hvørs starv er bert ella fyri ein meginpart arbeiðsgevarans vegna at hava eftirlit við útinningini av annans arbeiði.
d) Persónur, hvørs arbeiði fyri ein meginpart er av sama slag sum tilskilað undir a) og b).
Stk. 2. Tað er ein treyt fyri nýtslu lóginnar, at viðkomandi persóns arbeiðsmegi fyri ein meginpart er bundin í viðkomandi virki, og at hansara starv er soleiðis, at hann er undir fyristíling arbeiðsgevarans.
Stk. 3. Tænastumenn ríkisins, landsins, fólkaskúlans, fólkakirkjunar ella kommununar ella aspirantar til tænastumannastørv koma ikki undir hesa lóg, heldur ikki starvsfólk eftir sjómanslógini, lærlingar eftir lærlingalógini. Reglurnar í §§ 9-13 galda tó starvsfólk eftir sjómanslógini.
§ 2. Stk. 1. Starvsavtala millum arbeiðsgevara og starvsmenn kann bert sigast upp til uppathald eftir eini frest, sum givin er frammanundan samsvarandi stk. 2, uttan so, at avtalað er, at arbeiðið er bert fyribils ella sum roynd, og at hesi arbeiðsviðurskiftir vara ikki longur enn 3 mánaðir. Próvskylduna fyri, at tílík avtala er gjørd, hevur arbeiðsgevari.
Stk. 2. Tilsagnarfrestin til uppathald frá arbeiðsgevara síðu kann ikki setast stytri enn:
1 mánað frest til uppathald seinasta í einum mánað í fyrstu 6 mánaðar starvstíð.
3 mánað frest til uppathald seinast í einum mánað eftir 6 mánað starvstíð.
Uppsagnarfrestin verður longd við 1 mánað fyri hvørt 3. starvsárið, tó longst í 6 mánaðir.
Stk. 3. Uppsøgn starvsmans skal gevast við 1 mánað frest til uppathald seinasta í einum mánað, tó so at í skrivligum sáttmála kann longri uppsagnarfrest frá starvsmans síðu fyrisetast, men treytað av, at uppsagnarfrestin frá arbeiðsgevara síðu verður longd samsvarandi.
Stk. 4. Uppsøgn skal verða givin seinast í mánaðinum frammanundan tí 1. sum uppsagnarfrestin byrjar. Uppsøgnin má gevast í so góðari tíð, at starvsmaður fær farið frá, innan starvstíðin er úti eftir einari eftir starvstíðini givnari uppsagnarfrest.
Stk. 5. Um so er, at starvsmaður heldur fram í einum virki, eftir at tað hevur skift eigara, skal starvstíð hansara undan eigaraskiftinum roknast uppí starvstíðina, uttan so mótgangandi skrivlig avtala er gjørd við nýggja arbeiðsgevarin. Starvsmaður hevur, tá hann heldur fram hjá nýggja arbeiðsgevaranum við fyrr galdandi uppsagnarfrest, onki krav móti fyrra arbeiðsgevaranum fyri ikki at hava sagt upp.
Stk. 6. Um so er, at starvsmaður fær tænastuhús til sín og hús sítt til nýtslu sum lið í starvsavtaluni, skal uppsagnarfrestin vera minst 3 mánaðir frá arbeiðsgevara síðu. Starvsmaður við húsi sínum hevur rætt til móti leigu, sum fyrisett er, ella ókeypis at búgva í tænastuhúsunum upp í 1 mánað aftaná uppathald í starvinum, sama rætt hevur hús hansara við deyða starvmansins. Har arbeiðsgevari heldur tað vera neyðugt fyri virki, hevur hann tó rætt til at krevja flyting beinanvegin, móti at rinda flytingarútreiðslurnar.
Stk. 7. Hesar reglur víkja fyri uppsagnarfrestum starvsfelaganna í førum lógliga boðaðum arbeiðssteðgi.
§ 3. Stk. 1. Um so er, at arbeiðsgevari uttan grund sýtir at taka ímóti starvsmanni í tænastu sína ella uttan grund vísir honum burtur úr tænastuni, og starvsmaður við tænastuslitið eigur í longsta lagi 3 mánað frest samsvarandi reglunum í § 2, hevur arbeiðsgevari skyldu at rinda endurgjald svarandi til lønina til ta tíð, sum starvsmaður viðkomandi dag kundi verið uppsagdur, ella – um so er, at hann hevur fingið uppsøgn frammanundan – til uppsagnarfrestin er úti, um so er, at vanligar endurgjaldsreglur hava ikki størri andsvar við sær.
Stk. 2. Eigur starvsmaður við tænastuslit arbeiðsgevara longri enn 3 mánað frest, verður endurgjald at fyriseta eftir vanligum endurgjaldsreglum. Starvsmaður eigur tó endurgjald svarandi til lønina, til hann fer við 3 mánað frest eftir § 2.
Stk. 3. Um so er, at starvsmaður er festur fyri fyrisett skeið uppá 3 mánaðir ella stytri, galda somu reglur sum í stk. 1. Er starvsmaður festur fyri fyrisett skeið, sum er longri enn 3 mánaðir, og arbeiðsgevari sýtur uttan grund at taka ímóti honum ella vísur honum burtur, tá ið meira enn 3 mánaðir eru eftir av fyrisettu tænastutíðini, galda somu reglur sum í stk. 2.
Stk. 4. Henda grein kemur eisini til nýtslu, tá ið starvsmaður slítur tænastuna orsakað av grovari mishaldi frá arbeiðsgevara síðu.
Stk. 5.1) (Strikað).
§ 4. Um so er, at starvsmaður ikki kemur í ella rýmur úr tænastuni, ella arbeiðsgevari slítur tænastu orsakað av grovum sáttmálabroti frá starvsmansins síðu, eigur arbeiðsgevari rætt til endurgjald fyri tap, sum hann herav er komin undir. Av ólógligari burturveru ella rýming úr tænastu hevur arbeiðsgevari krav uppá endurgjald, sum er minst 1/2 mánaðar løn, uttan so, at serlig viðurskifti liggja fyri.
§ 5. Stk. 1. Verður starvsmaður orsakað av sjúku ikki førur at gera sítt arbeiði, er hansara tænastuvanrøkt at meta sum lógligt forfall, uttan so, at starvsmaður í starvstíðini hevur verið úti eftir sjúkuni við vilja ella grovum ósketni, ella at hann við svik hevur dult, at hann hevur gingið við sjúkuni.
Stk. 2. Tó kann vera fyrisett í skrivligum sáttmála í einstøkum tænastuviðurskiftum, at starvsmaður kann sigast upp við 1 mánað frest til uppathald, tá ein mánaður er úti, tá ið starvsmaður innan fyri eitt tíðarskeið av 12 fylgjandi mánaðum hevur tikið ímóti løn undir sjúku í 120 dagar tilsamans. Gildi uppsøgninnar er treytað av, at hon verður givin beint aftaná teir 120 sjúkadagarnar, og meðan starvsmaður framvegis er sjúkur, harafturímóti skerjist gildi ikki av, at starvsmaður er komin aftur í starvið, eftir at uppsøgnin er givin.
Stk. 3. Veitir arbeiðsgevari starvsmanni kostarhald og innivist sum part í løn, hevur hann skyldu at geva starvsmanni undir sjúku tørvandi røkt, so leingi hann heldur til í húsum arbeiðsgevarans.
Stk. 4. Undir sjúku, sum er longri enn 14 dagar, hevur arbeiðsgevari rætt til, uttan útreiðslur fyri starvsmann, at krevja sær upplýsingar um drúgd sjúkunar gjøgnum starvsmansins lækna ella gjøgnum ein av starvsmanninum valdum serlækna. Lúkar starvsmaður ikki hesa skyldu, uttan at góðar grundir eru til tess, hevur arbeiðsgevari rætt til at slíta tænastuna uttan frest.
Stk. 5. At starvsmaður verður innkallaður at gera verjuskyldu uttan fyri Føroyar, gevur ikki arbeiðsgevara rætt til at skeiða hann av, men hann kann siga honum starvið upp eftir reglunum í § 2. Starvsmaður eigur ikki rætt til løn undir fyrstu innkalling, meðan hann undir seinni innkallingum eigur løn fyri tann mánaðin, hann hevur verið kallaður inn, og næst komandi mánað.
§ 6. Stk. 1. At starvsmaður giftir seg, gevur ikki arbeiðsgevara rætt til at siga honum upp, uttan at halda seg eftir tí uppsagnarfrest, sum starvsmaður eigur.
Stk. 2. Kvinnuligur starvsmaður, sum er upp á vegin, hevur skyldu at siga arbeiðsgevaranum frá seinast 3 mánaðir, innan hon væntar sær at eiga. Ger hon ikki tað, hevur arbeiðsgevari rætt til at slíta tænastuna frá tí degi, umstøðurnar hava óarbeiðsføri við sær. Um so er, at sagt verður frá, kann arbeiðsgevari siga upp starvsmanni við teirri frest, sum henni tilkemur.
Stk. 3. Meðan kvinnuligur starvsmaður gongur við barni, hevur arbeiðsgevari skyldu at veita henni hálva løn frá tí degi hon gerst óarbeiðsfør, tó ikki longur enn 1 mánað frammanundan føðing til 1 mánað aftaná. Somu skyldur hevur arbeiðsgevari, um so er, at arbeiðsgevarin heldur seg ikki kunna geva henni arbeiði, hóast hon er ikki óarbeiðsfør. Um so er, at arbeiðsgevari sigur starvsmanni upp, hevur hann skyldu at rinda fulla løn til uppathald eftir teirri uppsagnarfrest, sum tilkemur starvsmanni.
§ 7. Tá ið starvsmaður doyr í tænastutíðini, eiga hansara eftirsitandi einkja ella børn undir 18 ár, sum hann hevði skyldu at uppihalda, løn í 1, 2 ella 3 mánaðir, eftirsum starvsmaður, tá hann doyði hevði havt 1, 2 ella 3 ára starvstíð í virkinum. Sama rætt hava børn undir 18 ár eftir kvinnuligan starvsmann, um so er, at faðirin er deyður, ella hevði ikki uppihaldsskyldu, tá móðirin doyði.
§ 8. Um so er, at arbeiði, sum starvsmaður skal útinna í arbeiðsgevara tænastu, hevur útreiðslur við sær til ferðir, upphald burtur frá húsum, hevur starvsmaður krav upp á, at arbeiðsgevari ber allar tørvandi útreiðslur, og at hann hevur skyldu at veita honum hóskandi forskot til rindingar av hesum útreiðslum. Hetta skal eisini galda, har tílíkar útreiðslur eftir avtalu rindast í løn ella provisión, men tær inntu sølurnar geva ikki nógmikið til rindingar av vanligum útreiðslum.
Stk. 2. Tær í §§ 3, 5, 6 og 7 nevndu veitingar verða at útrokna fyri provisiónsløntar starvsmenn eftir tí provisiónsinntøku, sum starvsmaður helst vildi havt fingið, um so var, at hann hevði ikki verið hindraður í starvi sínum í teim viðkomandi tíðarskeiðum.
§ 9. Stk. 1. Starvsmenn hava rætt at skipa seg í felag til røkingar av teirra interessum og geva felag teirra upplýsingar um lønarviðurskifti- og arbeiðskor teirra.
Stk. 2. Eitthvørt personale – hóast stødd tess – hevur rætt til gjøgnum felag sítt at krevja tingingar við leiðslu virkisins um lønar- og arbeiðsvilkor.
Stk. 3. Arbeiðsgevari hevur skyldu at føra gerðabók um tingingarnar, sum verður at undirskriva av báðum pørtum og harav verður útskrift givin bæði arbeiðsgevara og starvsfólki.
Stk. 4. Um so er, at semja ikki kemur í lag partanna millum, ella um annar parturin ber seg undan tingingum, hevur hvør av pørtunum rætt til at fáa tingingarnar framdar við uppílegging av semingsmanni eftir reglunum í §§ 10-12.
§ 10. Stk. 1. Semingsmaðurin eftir § 9 verður uppnevndur av landsstýrinum.
Stk. 2. Áheitan um uppnevning av semingsmanni skal gevast skrivliga og viðleggjast gerðabókini eftir § 9, stk. 3 og haraftrat ein stutt frásøgn. Um so er, at seming ynskist tessvegna, at annar parturin ber seg undan tingingum, skal bert ein stutt frásøgn viðleggjast.
§ 11. Stk. 1. Seinast 5 dagar aftaná sína uppnevning stevnir semingsmaður pørtunum saman og fyrisetur tíð og stað fyri tingingum.
Stk. 2. Tað er uppgáva semingsmansins undir forsæti hansara undir tingingum at fáa semju partanna millum. Um so er, at tað eydnast ikki, gevur semingsmaðurin landsstýrinum frásøgn um tingingarnar. Váttað avrit av frásøgnini verður send pørtunum.
§ 12. Undandráttur í førslu av tí í § 9, stk. 3 nevndu gerðabók og í at møta fyri semingsmanninum hevur við sær sekt, sum fer i landskassan.
§ 13. Stk. 1. Semingsmaðurin fær samsýning, sum landsstýrið fyrisetur.
Stk. 2. Tær útreiðslur, sum standa av semingini verða rindaðar ávegis úr landskassanum, men hvør parturin ber sín helming, sum kann krevjast inn við panting.
§ 14. Starvsmaður kann ikki uttan loyvi frá arbeiðsgevara taka sær starv uttanfyri tænastuna.
§ 15. Eftir at starvsmaður hevur givið ella tikið ímóti uppsøgn úr tænstuni, skal arbeiðsgevari geva honum tørvandi loyvi frá arbeiði at søkja sær annað starv. Starvsmaður skal tó sýna ynskjum arbeiðsgevara mest møguligt fyrilit soleiðis, at hann nýtir tær tíðir, sum hóska virkinum best, at leita sær eftir starvi.
§ 16. Stk. 1. Starvsmaður hevur til eina og hvørja tíð rætt til at fáa skrivliga váttað av arbeiðsgevara, hvussu longi hann hevur verið í tænastuni, hvat arbeiði hann hevur tikist við, hvat løn hann hevur havt, og í tilfelli av uppsøgn eftir áheitan upplýsing um grundina til avskeiðingina.
Stk. 2. 2) Brot móti hesi reglu hevur við sær sekt, sum fer í ríkiskassan.
§ 17. Hevur starvsmaður bundið seg til, at hann av kappingargrundum ikki má røkja handil ella aðra vinnu av vissum slag ella fáa sær starv í tílíkari, koma reglurnar í lóg um avtalur v. m. frá 8. mai 1917 §§ 36 og 38 í nýtslu. Skylduna hevur hann bert í eitt ár frá tí degi, hann fer, uttan so, at hann hevur fingið ella fær í skrivligum sáttmála fyrisett rímiliga samsýning fyri skerjingna í sínum vinnuvegi. Henda samsýning skal vera tilskilað fyri seg.
§ 18. Stk. 1. Tað er forboðið gjøgnum lýsingar at skila til, at starv er treytað av kapitalinnskoti ella at søkjandi, sum kann seta kapital í, hevur fyrimun.
Stk. 2. Um so er, at kontant depositum krevst inngoldið sum treyt fyri at koma í starv, skal virkisins navn og heimstaður tilskilast í lýsingini.
Stk. 3. Brot móti hesum reglum hava við sær sekt, sum fer í ríkiskassan.
§ 19. Stk. 1. Um so er, at arbeiðsgevari treytar, at starvsmaður skal seta kontantan pening í veð, skal hann setast inn á banka- ella sparikassakonto, og hann kann ikki takast út uttan við undirskrift arbeiðsgevarans og starvsmansins.
Stk. 2. 2) Brot móti hesum reglum hava við sær sekt, sum fer í ríkiskassan.
§ 20. Frá reglum í hesi løgtingslóg kunnu ongi avvik gerast í avtalu starvsmanni til meinar.
§ 21. Henda løgtingslóg kemur í gildi 1. juli 1958.


text:
— Vit hava roynt á annan hátt, men tað hevur ikki riggað. Nú var tolið upp, og tí hava vit valt at gera á hendan hátt, sigur Gunnar R. Nattestad, ognari í hagapartinum Nípuni.
Síðani 2. apríl hava teir havt vakt frá morgni til myrkurs við Miðportrið við Ovarugøtu, har ferðafólk vanliga fara út í Nípuna. Teir taka pening frá útlendingum fyri at fara túrin. Tað kostar 200 krónur fyri hvønn at fara út, og um onkur ynskir at hava ferðaleiðara við, so kostar tað 450 krónur fyri hvønn.
##med2##
Útlendingar og bólkar gjalda
— Higartil hava tað ikki verið so nógvir útlendingar, onkran dagin 4 ella 5 og onkran dagin hava tað verið upp til 15 um dagin. Tað eru eisini nakrir, ið eru vendir aftur, tá ið teir hava fingið at vita, at tað kostar at fara í hagan, sigur Jóhannus Nattestad, ein av festarunum.
— Vit taka bara gjald frá útlendingum. Ikki frá einstøkum føroyingum. Men um tað eru arbeiðspláss og stórir bólkar, ið fara avstað, so taka vit gjald, sigur Jóhannus.
Júst hvussu nógv skulu vera saman fyri at tað skal vera ein bólkur, hevur hann tó ikki nakað greitt svar uppá.
— Um ein føroysk familja kemur, ella nøkur fá føroysk vinfólk ganga saman, so taka vit ikki gjald frá teimum. Vit heita bara á tey um at ganga á gøtuni, sigur hann.
Bjóða ferðaleiðara
Eigararnir hava gjørt eina heimasíðu, sum eitur tralanipan.fo, har greitt verður frá um náttúruperluna, og har til ber at bóka ferðir.
— Vit gera íløgur í hetta, við at hava skúr, vesi, gera kaffi og annað. Og so hava vit eisini fólk, sum sita vakt allan dagin, og onkran sum kann vera ferðaleiðari og greiða frá. Enn hevur tað ikki loyst seg hjá okkum, men vit vænta, at fleiri ferðafólk fara at koma í framtíðini, sigur Gunnar R. Nattestad.


text:
OGNIR til sølu/leigu
BYGDARRÁÐSFUNDIR
LÝSINGAR
-
KORT
VEÐRIÐ
Kolastykkið og Turkihúsið
12.04.2019
Kolastykkið og Turkihúsið í Vestmanna
Kolastykkið og økið, har Turkihúsið stendur, verða hervið boðin út til íbúðarbygging, gistingarhús-bygging og/ella til handilsvirksemi.
Tey, sum bjóða, skulu greitt lýsa verkætlanina við neyðugum tekningum, tíðarætlan og við lýsing av, hvat ætlanin er at brúka ein komandi bygning á økinum til.
Tilboðið skal innihalda:
- greiða lýsing av verkætlanini við neyðugum tekningum (vekting 70%)
- greiða tíðarætlan (vekting 20 %)
- kostnaðarmeting (íroknað keyp og matrikulering av lendi) og fígging (vekting 10%)
Fyritreytir:
- Turkihúsið skal takast niður skjótast gjørligt og í seinasta lagi, áðrenn hetta árið er av.
- byrjast skal uppá bygging í seinasta lagi eitt ár eftir, at tikið er av tilboði og sáttmáli gjørdur.
- umhvørvið er trivnaðarumhvørvi, og verkætlanirnar skulu taka atlit til hetta.
Skrivligt tilboð skal latast Vestmanna Kommunu, Bakkavegur 8, 350 Vestmanna, í seinasta lagi tann 15. mai 2019, kl. 12.00.
Innkomnu tilboðini verða viðgjørd av arbeiðsbólki, sum ger tilmæli til bygdarráðið. Endalig støða verður tikin til innkomnu tilboðini á bygdarráðsfundi 28. mai 2019. Bygdarráðið skilar sær rætt til at velja ímillum innkomnu tilboðini, ella onki tilboð at velja.
Áhugað, ið hava spurningar, kunnu venda sær til teknisku deild á tlf. 770105.
Vestmanna Kommuna, 8. apríl 2019
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Í øllum búrúmum og í bústaðnum sum heild skal vera ein útiluftstilflutningur á í minsta lagi 0,3 l/s pr. m² av upphitaðari hæddarvídd.
Í sambandi við útrokning av neyðuga útiluftstilflutninginum verður víddin roknað sum samlaða brutto hæddarvíddin.
Kjallarar skulu somuleiðis gerast við luftskifti.
Køkar skulu vera útgjørdir við roykhettu við mekaniskari útsúgving yvir komfýrinum. Roykhettan skal hava mekaniska útsúgving, sum kann stillast, og útluftingin skal vera beint út í fríska luft. Roykhettan skal hava nóg stórt virkni til at beina burtur royk og dálkaða luft, sum stendst av matgerð.
Kókiplátur kunnu t.d. vera el- ella gasupphitaðar og innbygdar í komfýrar.
Dagliga luftskiftið í bústaðareindum skal útvegast við luftskiftisútbúnaði, sum hevur hitaendurnýtslu við innblásing í búrúm og útsúgving í baðirúmum, vesirúmum, køkum og vásakøkum.
Um summarið kann natúrligt luftskifti umvegis vindeygu, luftskiftisop og líknandi brúkast í staðin fyri mekaniskan luftskiftisútbúnað.
Um summarið kann verða neyðugt við meira luftskifti fyri at sleppa av við yvirskotshitan. Í hesum sambandinum kann natúrlig, mekaniskt ella samansett luftskifti nýtast.
Luftskiftið í køki, baðirúmi, vesirúmi, vásakøki o.tíl. rúmum skal kunna økjast í minsta lagi til niðanfyri nevnt:
Í køki skal ein luftnøgd á í minsta lagi 20 l/s súgvast út og í baði- /vesirúmi ein luftnøgd á í minsta lagi 15 l/s. Í vesirúmum uttan bað, vásakøkum og kjallararúmum skal ein luftnøgd á í minsta lagi 10 l/s súgvast út.
Tann økta luftnøgdin, sum her verður kravd, vil ofta hava við sær, at eitt størri samlað luftskifti verður kravt í bústaðnum enn tað dagliga luftskiftið á 0,3 l/s pr. m².
Tørvstillagað luftskifti kann nýtast treytað av, at tilførslan av útiluft harvið ikki verður lægri enn 0,3 l/s pr. m².
Tørvstillagað luftskifti merkir vanliga tillagan eftir vætuviðurskiftunum.
Tørvstillagað luftskifti kann eisini vera ein roykhetta, stýrd við hond. Útsúgving frá baðirúmum og vesirúmum eigur altíð at vera í minsta lagi 10 l/s.
Einbýlishús kunnu skifta luftina við natúrligum luftskifti. Fyri einbýlishús við natúrligum luftskifti eru stk. 1, 2 og 4 somuleiðis galdandi.
Við einbýlishús skilst hús við einum bústaði, íroknað tvíhús, raðhús, bólkahús, ketuhús o.o., har ið bústaðirnir eru atskildir við loddrøttum íbúðarskilnaði.
Við natúrligt luftskifti skilst, at luft verður flutt inn gjøgnum ventilar í útveggjum og beind burtur við natúrligum uppráki gjøgnum útluftingarrør frá køki og baði-/vesirúmi, ført yvir tak.
Í sambandi við natúrligt luftskifti frá rúmum á fleiri hæddum eigur at tryggjast, at ovaru hæddirnar ikki verða ávirkaðar av upprákinum frá niðaru hæddunum.
Virkiskrøvini til luftskifti í rúmum við vanligari rúmhædd eru roknað at vera lokin, tá ið luftskiftið í rúmunum er sum niðanfyri:
Tilhaldsrúm
Tilflutt útiluft:
Umvegis vindeyga, sum kann latast upp, lúku ella úthurð. Ein ella fleiri útiluftventilar við fríum opi, sum tilsamans eru á í minsta lagi 60 cm² pr. 25 m² gólvvídd. Víddin á opinum út í fríska luft kann møguliga ásetast við støði í eini luftskiftistøkniligari útrokning.
Køkar
Tilflutt luft:
Umvegis op á í minsta lagi 100 cm² móti atkomurúmi, umframt vindeyga, sum kann latast upp, lúku ella úthurð.
Bað og vesi í sama rúmi
Tilflutt luft:
Umvegis op á í minsta lagi 100 cm² móti atkomurúmi.
Harafturat – um rúmið er móti útveggi – vindeyga, ið kann latast upp, lúku ella úthurð.
Burturflytan av inniluft:
Umvegis útluftingarrør við tvørvídd á í minsta lagi 200 cm².
Kjallararúm
Tilflytan av útiluft gjøgnum ein ella fleiri útiluftsventilar.
Burturflytan av inniluft úr minst einum kjallararúmi við útluftingarrøri við tvørvídd á í minsta lagi 200 cm²
Fyri onnur rúm enn tey, sum eru nevnd í stk. 1-6, skal dimensjóneringin av luftskiftinum góðkennast av kommunala byggimyndugleikanum við atliti at, hvussu stórt rúmið er, og hvat tað verður nýtt til.
Við onnur rúm skilst vaski- og turkirúm, sauna, lyftur, bilhús o.tíl.